recursal/SuperWikiNEXT-32B huggingface dataset:
「最唔發達國家」嘅全球分佈圖，綠色係已經除咗名嘅國家
**未發展國家**（粵拼：mei6 faat3 zin2 gwok3 gaa1，又叫**最唔發達國家、最低度開發國家、不發達國家、第三世界**，英文：Least developed country），係指啲經聯合國認定嘅社會、經濟發展水準同埋人類發展指數最低嘅一啲國家。

而家嘅未發展國家一覽
----------

根據最新制定嘅標準，喺而家全世界經聯合國批準嘅最唔發達國家加埋有47個。其中非洲就有33國，亞洲有9國，大洋洲有4個島國，美洲淨係得海地一國，而喺歐洲就冇。

### 非洲國家（加埋33國）

|  |  |
| --- | --- |
| * 安哥拉 安哥拉
* 貝寧 貝寧
* 布基納法索 布基納法索
* 布隆迪
* 中非共和國 中非
* 乍得 乍得
* 科摩羅 科摩羅
* 剛果民主共和國 剛果民主共和國
* 吉布提 吉布提
* 厄立特里亞
* 埃塞俄比亞 埃塞俄比亞
* 甘比亞 甘比亞
* 畿內亞 畿內亞
* 畿內亞比紹 畿內亞比紹
* 萊索托 萊索托
* 利比利亞 利比利亞
* 馬達加斯加 馬達加斯加
 | * 馬拉維 馬拉維
* 馬里 馬里
* 毛里塔尼亞 毛里塔尼亞
* 莫三鼻給 莫三鼻給
* 尼日爾 尼日爾
* 盧旺達
* 聖多美普林西比 聖多美普林西比
* 塞內加爾 塞內加爾
* 塞拉利昂 塞拉利昂
* 索馬里 索馬里
* 南蘇丹
* 蘇丹
* 多哥
* 坦桑尼亞 坦桑尼亞
* 烏干達
* 贊比亞 贊比亞
 |

### 亞洲國家（加埋9國）

|  |  |
| --- | --- |
| * 阿富汗
* 孟加拉國 孟加拉國
* 不丹 不丹
* 柬埔寨
* Laos 老撾
 | * 緬甸 緬甸
* 尼泊爾 尼泊爾
* 東帝汶 東帝汶
* 也門 也門
 |

### 大洋洲國家（加埋4國）

|  |  |
| --- | --- |
| * 基里巴斯 基里巴斯
* 所羅門群島 所羅門群島
 | * 圖瓦盧 圖瓦盧
* 溫納圖 溫納圖
 |

### 美洲國家（加埋1國）

* 海地 海地

攷
-

1. ↑  "About LDCs" (英文). UN－OHRLLS website. 原著喺2014年10月8號歸檔. 喺2020年8月24號搵到.
2. ↑  "LIST OF LEAST DEVELOPED COUNTRIES" (PDF) (英文). 聯合國官網.
**悉尼港**（英文：**Sydney Harbour**），又叫**積臣港**（英文：**Port Jackson**），係澳洲悉尼嘅天然海港。

悉尼港東臨南太平洋，西接巴拉馬打河（流經巴拉馬打市），更因悉尼歌劇院同悉尼港大橋坐落喺度而出名。

歷史
--

1770年，占士曲船長發現咗悉尼港，攞咗好友爵士積臣嘅姓，叫佢做「積臣港」。喺航海日志（英文：Logbook）中，占士曲噉寫：「中午…喺陸地兩三英里外嘅灣裏邊我哋搵到一個好似安全嘅泊位，我叫佢積臣港。」呢次係歐洲人有據可查嘅第一次發現。

悉尼港

地理
--

從地理角度嚟睇，悉尼港係一個谷灣，面積55平方公里，長19公里。河口嘅周長317公里，满潮嗰陣河口嘅容量係5億6千2百萬立方米。

### 島

悉尼港港内有好多島，包括鯊魚島（Shark Island）、克拉克島（Clark Island）、Fort Denison、山羊島（Goat Island）、鸚鵡島（Cockatoo Island）、Spectacle Island、Snapper Island同埋Rodd Island等。

有一啲島因為填海工程，而家成為陸地一部分，包括Bennelong Island、花園島（Garden Island）同埋Berry Island。

參考
--

* McDermott, Peter Joseph (1878-11-06). "Pacific Exploration". The Brisbane Courier (Brisbane Newspaper Company Ltd). p. 5. Retrieved 2008-11-05.


|  |  |
| --- | --- |
| Stub icon | 呢篇澳洲文章係楔位文。歡迎幫維基百科擴寫佢。睇 • 論 • 改 • 歷 |
兩隻黑天鵝
**可否證性**ho2 fau2 zing3 sing3（英文：**falsifiability**），又或者叫**可證偽性**ho2 zing3 ngai6 sing3，係科學哲學上嘅一個概念，係科學理論必需要有嘅一個特質。如果話一個理論**有可否證性**（is falsifiable），意思即係指會個理論會作出一啲可以用實證嚟驗證（睇吓佢係咪真確）嘅預測。

|  |  |  |
| --- | --- | --- |
| 「 | 攞句陳述，求知者可唔可以想像得到有最少一個可能嘅情況，個情況係一旦發生咗就會**證實嗰句陳述係一個錯誤嘅預測**？ | 」 |

廣義上，可否證性包括「個理論係咪會作出驗證到嘅預測」同埋「驗證預測要做嘅工序係咪可行」。

有可否證性嘅例子
--------

萬有引力定律話是但兩嚿有質量嘅物體會喺通過連心線方向上互相產生一鼓引力吸引住對方。
黑白天鵝
「世界上嘅天鵝冚唪唥都係白色嘅」呢句嘢具有可否證性－如果有日啲研究者搵到黑天鵝，呢句嘢就會俾人證實係假嘅。

萬有引力定律
牛頓嘅萬有引力定律（Newton's law of universal gravitation）係一個有可否證性嘅理論。萬有引力定律基本上係話，是但搵兩嚿有質量（mass）嘅物體，兩嚿嘢會喺通過連心線方向上互相產生一鼓引力吸引對方；呢股力嘅大細同佢哋嘅質量相乘成正比，同佢哋距離嘅平方成反比，同兩嚿嘢嘅化學本質唔啦更。牛頓佢仲提出咗一條方程式嚟計兩嚿嘢之間嘅引力：

{\displaystyle F=G{\frac {m\_{1}m\_{2}}{r^{2}}}}
萬有引力定律條方程式有可否證性：如果科學家搵到兩嚿物體，佢哋之間嘅引力

1. 唔係同佢哋嘅質量相乘成正比；
2. 唔係同佢哋距離嘅平方成反比；或者
3. 同兩樣嘢嘅化學本質有關係嘅話，

佢哋就可以否決條定律，或者最少話條定律「唔係萬有」（即係宇宙入面有一啲嘢係唔跟條定律嘅）。

冇可否證性嘅例子
--------

風水
例－

阿松：大師，今年阿明嘅運程點呀？
大師：阿明佢今年恐怕有生命危險。
一年後...
阿松：大師，阿明佢全年都好安全喎。
大師：冇呀，我話佢今年**恐怕**有生命危險之嘛。（無論結果阿明有冇生命危險，大師都有籍口兜到－無論結果係點，佢講嘅嘢都唔會受到否證。）
精神分析
古典嘅佛洛伊德精神分析（psychoanalysis）就係一個典型嘅冇可否證性嘅理論。根據古典嘅精神分析理論，人嘅潛意識度有好多受壓抑住嘅慾望，而且仲好興講話呢柞慾望可以引致精神病，但套理論對於要點樣量度呢柞慾望就冇乜嘢標準。例如係抑鬱症噉：精神分析話抑鬱症可以係因為人壓抑自己嘅慾望壓抑得太勁而搞出嚟嘅，但係就算個病人冇抑鬱症嘅症狀，個分析師都有得話「係因為個慾望太過壓抑，壓抑到出唔到症狀」－根本冇可能知個分析師係唔係真係做咗一個準確嘅預測。到咗廿一世紀初，心理學界基本上唔會再點理精神分析呢套理論，而會當佢係假科學－望落好似科學，但係查實唔合科學原則嘅學說。

睇埋
--

* 可測試性
* 科學方法
* 科學理論
* 歸納
* 懷疑論

文獻
--

* Popper, Karl (2002) [1959]. *The Logic of Scientific Discovery*. Abingdon-on-Thames: Routledge.

攷
-

1. ↑  Binns, Peter (March 1978). "The Supposed Asymmetry between Falsification and Verification". *Dialectica*. 32 (1): 29–40.
2. ↑  Stanovich, Keith E. (2007). *How to Think Straight About Psychology*. Boston: Pearson Education. p. 123
3. ↑  Fengshui: Science vs. Pseudoscience.
4. ↑  Cioffi, F. (1970). Freud and the idea of a pseudo-science. Explanation in the behavioural sciences, 508-515.

| * 睇
* 傾
* 改
科學哲學 |
| --- |
| 探討「科學呢家嘢應該點樣搞？」嘅哲學 |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 重要概念 | 

|  |  |
| --- | --- |
| 界定科學 | 
* 定義
* 科學（科學分界問題）
* 經驗主義同實證
* 可否證性同可測試性
* 假科學
* 客觀

 |
| 科學理論 | 
* 變數同量化
* 建構
* 解釋同解釋力
* 定律
* 因果
* 假說
* 證據
* 奧坎剃刀
* 範式（轉移）

* 可通約性
* 滲透
* 選擇
* 理想化
* 理論間歸約（英文：Intertheoretic reduction）

 |
| 科學方法 | 
* 量度
* 實驗同觀察
* 歸納同歸納問題
* 查詢
* 不充分決定論
* 證據一致
* 企咗喺巨人嘅膊頭上面

 |
| 
* 事實同意見
* 哲學分析
* 本質
* 自然
* 分析-綜合區別
* 我哋而家唔知，將來都唔會知

 |

 |
| 相關思想 | 
* 理性同經驗主義
* 實證主義同決定論
* 實用主義
* 自然主義
* 真理融貫論
* 基礎主義
* 整體確定主義（英文：Confirmation holism）
* 建構經驗主義（英文：Constructive empiricism）

 |
| 領域哲學 | 
* 物理學
* 化學
* 生物學
* 社會科學
* AI
* 電腦科學
* 心靈哲學同心理學哲學

 |
| 拉雜相關 | 
* 知識論
* 科學革命
* 硬同軟科學
* 科學論
* 科學史（進化論史）
* 邏輯（哲學邏輯）
* 形而上學
* 煉金術
* 複雜系統

 |

 |

| * 睇
* 傾
* 改
哲學邏輯 |
| --- |
| 可以睇埋批判思考同懷疑論 |
| 哲學分析 | 定義 · 歧義 · 含糊 · 公信力 · 啦更 · 係-應該問題 · 理性 |  |
| 邏輯 | 

|  |  |
| --- | --- |
| 邏輯推理 | 演繹推理 · 歸納 · 溯因推理 · 矛盾（悖論） |
| 論證 | 前件 · 結論 · 證據 · 謬論 |
| 因果關係 · 統計相關 · 相關唔蘊含因果 |

 |
| 知識論 | 知識 · 信念、真確同理據 · 概念 · 常識 · 事實同意見 |
| 解釋 | 解釋力 · 奧坎剃刀 · 可否證性 |
| 拉雜相關 | 哲學（西方哲學） · 辯論 · 修辭學 · 實用主義 · 認知（思維） |
**伊麗莎白·舒馬赫**（德文：**Elisabeth Schumacher**；閨姓**荷亨尼姆沙**，德文：**Hohenemser**；1904年4月28號—1942年12月22號）係二戰期間德國抵抗運動「紅色樂團」（Rote Kapelle）嘅成員。

生平
--

伊麗莎白·荷亨尼姆沙1904年喺達姆施塔特出世。佢阿爸傅列茨·荷亨尼姆沙（Fritz Hohenemser）出自法蘭克福一個猶太銀行家家族嘅工程師，佢阿媽就出自邁寧恩嘅一個德國家族。傅列茨·荷亨尼姆沙喺1914年戰死沙場之後，伊麗莎白就搬徂去邁寧恩同佢阿媽一齊住。之後伊麗莎白先後喺邁因河畔奧芬巴赫同柏林求學，之後喺柏林嘅國家工業安全辦公室做畫師。1935年《紐倫堡法案》通過徂之後，由於伊麗莎白嘅阿爸係猶太人，伊麗莎白無得再打長工。

1934年，伊麗莎白·荷亨尼姆沙同信奉共產主義嘅雕塑家古亞特·舒馬赫（Kurt Schumacher）結婚，之後好快結識徂一班志同道合嘅異議人士。爾批人就係後來被納粹蓋世太保叫做「紅色樂團」嘅抵抗運動人士。伊麗莎白嘅任務主要係派發反對納粹當局嘅傳單。1939年，舒馬赫夫婦曾經為一個被納粹當局追捕嘅人魯迪·伯提爾（Rudy Bergtel）提供庇護。1942年德軍入侵蘇聯之後，舒馬赫夫婦又為蘇聯派來支援嘅情報員歐伯·許斯勒（Albert Hößler）提供秘密食宿。

喺1942年嘅一次行動中，由於無線電被納粹當局截獲，「紅色樂團」大部份成員遭到逮捕。伊麗莎白本人喺1942年9月12號同佢老公一齊被秘密警察逮捕，12月19號被軍事法庭判處死刑，12月22號遇害。

參考
--

1. 1 2 3 4 5 6 7 8  "Elisabeth Schumacher". 德國抵抗運動紀念中心. 喺2016-02-24搵到.
讀凸字；上面刻住⠏⠗⠑⠍⠊⠑⠗，即係法文*premier*，係第一咁解。
**凸字**，又叫做**點字**，係一種畀盲人用嘅字，等佢哋可以靠摸凸字讀書。凸字英文叫 braille，係法國人布雷爾 (Louis Braille) 響1829年發明。

凸字主要係同拉丁字母編碼，不過，唔同地方會因應各自語言特性而另行同凸字編碼。例如有英語點字、法語點字、日語點字等等。

由於中文字比較複雜，平時用開中文嘅地區都唔會直接將中文字化做點字，而係會選擇將每個字都用拼音拼出嚟，例如粵語有粵語點字（香港澳門等等地方通用）；官話有現行盲文（中國大陸地區通用）、國語盲文（台灣通用）等等。世界上其他用漢字嘅地區有人曾經發明出漢點字用嚟表達日文入面嘅漢字，但係都仲未曾能夠普及到。

歷史
--

布雷爾細個已經係盲嘅。拿破崙想有一套可以夜晚可以讀嘅字，畀軍人唔使出聲唔使光都可以讀得到。所以佢叫巴比 (Charles Barbier) 做一套，用十二個點編字，不過呢套嘢畀一般軍人就太難學，軍方唔受佢呢一套。咁1821年巴比就去到法國巴黎嘅國立盲人學院，就響呢度遇到布雷爾。布雷爾發覺十二點太難用，讀一個字唔可以唔郁手指，咁樣，手指唔可以郁好快咁讀晒成句。布雷爾將個碼改寫，變做六點，咁讀嘅速度會快好多。

格式
--

凸字固名思義就係響紙或其他平面上面凸出嚟嘅字，而點字就道出咗佢係用點來編字。

目前為止大多數流行嘅凸字方案都係好似布雷爾原本個方案咁樣有六點，排成長方形，每個方形代表代表一個字母或者符號。六點左右各三，排成兩棟，即係咁樣：

|  |
| --- |
| ㊀ ㊃ |
| ㊁ ㊄ |
| ㊂ ㊅ |
|

每一點位都有個數字名，左邊嗰棟，由上至下，叫一二三。右邊嗰棟，上至下，叫四五六。要形容一格凸字，就會用凸起嗰啲點嘅數字嚟到描述嗰一格，例如拉丁字母M字嘅點字會係第一三四點凸起咗，嗰架點字就會叫做一、三、四(1-3-4)。

因為六點只能夠表達2嘅6次方，即係64種唔同文字，後尾有啲人想用凸字嚟表達其他更加多符號嘅嘢，例如話音樂樂譜、電腦編碼美國信息交換碼（ASCII）嘅所有符號、漢字之類，發現六點唔夠用，所以就加多兩點響下面，變做八點：

|  |
| --- |
| ㊀ ㊃ |
| ㊁ ㊄ |
| ㊂ ㊅ |
| ㊆ ㊇ |
|

通常最低嗰兩點，左邊叫七，右邊叫八。有啲方案用呢七八點嚟分開拉丁字母大細楷同埋數字，但係冇普及到。

字母同數字
-----

* A、1A、1
* B、2B、2
* C、3C、3
* D、4D、4
* E、5E、5
* F、6F、6
* G、7G、7
* H、8H、8
* I、9I、9
* J、0J、0
* KK
* LL
* MM
* NN
* OO
* PP
* QQ
* RR
* SS
* TT
* UU
* VV
* WW
* XX
* YY
* ZZ
2007 年匈牙利有班男女喺度著住民俗服飾跳查達斯。
一首查達斯音樂；留意首音樂喺中途突然間變快咗。
**查達斯**（英文：**Czardas**；匈牙利文：**Csárdás**；英文讀音：[ˈtʃɑːdæʃ]），又或者譯**查理達斯**，係源自 18 世紀匈牙利嘅一種民間舞曲同民俗舞，通常係攞嚟喺社交場合嗰度男女成雙成對噉跳嘅。喺節奏上，一首查達斯嘅音樂會用 2/4 或者 4/4 拍號，帶有切分音（指有啲段會特登唔跟原有嘅拍子），最大特徵係開頭速度（lassú）好慢，跟住速度會突然間變快（friss）。

查達斯喺東歐相當有影響力，仲有影響到第啲舞種：例如查達斯有喺 1870 年首演嘅著名芭蕾舞劇《歌碧麗亞》（Coppélia）嗰度出現；喺芭蕾舞入面，查達斯係一啲初頭速度慢，跟住速度突然間變快嘅舞段；除此之外，芭蕾舞查達斯仲會為咗突顯返呢種舞嘅東歐起源，而加入少量嘅東歐民俗舞嘅舞步喺裏面，而且喺服裝上，排舞師編查達斯嗰陣好興要啲舞蹈員著東歐嘅民俗服飾嚟跳。

音樂特性
----

下圖係查達斯嘅典型節奏：

睇埋
--

* 《匈牙利舞曲》
* 《歌碧麗亞》
* 芭蕾舞

攷
-

1. ↑  Lafex, A. E. (2013). *Reviving Ballet in the Nineteenth Century: Music, Narrative, and Dance in Delibes's Coppélia* (Doctoral dissertation, University of Kansas).
2. ↑  Blatter, Alfred (2007). *Revisiting music theory: a guide to the practice*, p. 28.

拎
-

* 維基同享中有關查達斯嘅資源類
**時間離散性**（**time discretization**）係一個可以攞嚟將訊號分類嘅屬性，將訊號分做**連續時間**（**continuous time**，**CT**）同**離散時間**（**discrete time**，**DT**）兩大類。喺數學定義上，一個 CT 訊號嘅時間點係小數點後幾多個位都得，而一個 DT 訊號嘅時間點係離散嘅－量度一個 CT 訊號要無時無刻係噉一路觀察住，而量度一個 DT 訊號就係每隔若干單位時間觀察一次，例如有個每 1 秒觀察一次嘅 DT 訊號，如果將第一個量度嘅時間點設做 0，會量度到喺時間點 1 秒同 2 秒嘅訊號，但就唔會知道時間點 2.5 秒嘅訊號係乜。想像以下嘅圖，灰色線代表一個 CT 訊號，而紅色線表示一個 DT 訊號。個 DT 訊號淨係每隔一段時間先會做量度：

人可以探測到嘅訊號都係屬 DT 嘅：喺現實應用當中，冇感應器可以勁到得夠喺任何時間點一路觀察住個訊號，一個感應器頂櫳可以做到（例如）每 1 毫秒量度一次－呢個感應器俾嘅輸出就噉望落會似一個 CT 訊號，但查實只係一個「每次量度之間嘅時間差」極細嘅 DT 訊號。大自然會對人傳各種（至少理論上係）CT 嘅訊號，人造嘅感應器會由呢啲訊號嗰度抽樣，抽出一串串 DT 嘅訊號，用一串串「每次量度之間嘅時間差」極細嘅 DT 訊號嚟趨近（approximate）一個 CT 訊號。

用一個 DT 數碼訊號趨近一個 CT 模擬訊號嘅圖解；橙色線係 DT 數碼訊號，灰色線係 CT 模擬訊號。

攷
-

1. 1 2  Sarpturk, S. Z. Istefanopulos, Y. & Kaynak, O. (1987). On the stability of discrete-time sliding mode control systems. *IEEE Transactions on Automatic Control*, 32(10), 930-932.
2. ↑  Vinod Kumar Khanna, *Digital Signal Processing*: "A digital signal is a special form of discrete-time signal which is discrete in both time and amplitude, obtained by permitting each value (sample) of a discrete-time signal to acquire a finite set of values (quantization), assigning it a numerical symbol according to a code ... A digital signal is a sequence or list of numbers drawn from a finite set."
3. ↑  Discrete Time Processing of Continuous Time Signals 互聯網檔案館嘅歸檔，歸檔日期2019年10月19號，..
**望廈社屋**（葡萄牙文：**Bairro Social de Mong-Há**），又叫做**望廈新邨**，重建前叫做**望廈平民新邨**，望廈社屋樓群響澳門半島慕拉士大馬路、俾利喇街同黑沙環斜路。

背景
--

原嚟係葡萄牙陸軍球場，入面除咗擁有一個眞草足球場之外，四周重有泥沙質地嘅田徑場，附近亦設有畀葡萄牙軍人做體能同戰爭技術訓練嘅設備。有時會借畀體育團體同學校嘅練習同比賽。

1979年林茂塘木屋區大火，澳葡政府響望廈陸軍球場整咗臨時收容所安置幾千個火災居民。幾年之後，收容所改建做望廈平民新邨，加埋有六百五十個單位，可以容納到二千人，當時租金係葡幣十九至八百五十蚊。部分地段就開闢成馬路，嚟延長俾利喇街同慕拉士大馬路連接。

### 望廈體育館

球場部分地段響1980年代起咗望廈體育館，成為澳門第一個公衆室內體育館。1993年，澳門理工學院體育暨運動高等學校遷入。

2010年7月，澳門政府宣布啟動望廈社屋二期重建計劃，將望廈體育館納入擴建計劃，將佢拆咗。

樓群
--

### 望善樓

望善樓係望廈社屋重建第一期項目，澳門政府利用響慕拉士大馬路一幅工廠地段起咗一幢樓高三十三層，提供三百零八個T1一房單位、一百九十六個T2兩房單位同八十四個T3三房單位，加埋五百八十八個社屋單位，響2010年6月落成。

### 望賢樓

望賢樓係望廈社屋俾利喇街公屋項目，響俾利喇街嘅望賢樓原嚟係望廈兵營，響2012年8月30號落成，樓高三十三層，地舖係房屋局辦公室，一、二樓係停車場，提供三百八十五個車位，三樓係平台花園，四至三十三樓係社屋單位，加埋三百四十二個T2兩房單位。

### 望廈社屋重建第二期

2010年7月2號，房屋局、土地工務運輸局、建設發展辦公室同體育發展局舉行聯合記者會，介紹望廈社屋二期嘅重建計劃。重建之後嘅望廈社屋，樓高三十七層，由裙樓同兩座塔樓組成，將提供唔少過七百五十個單位。另外，地底三層會起公共停車場，提供五百個私車車車位；亦會響地面起公共巴士轉乘站。同時，望廈體育館會納入重建計劃，將佢一齊拆卸重建，而重建之後嘅望廈體育館面積會比宜家大五倍。。

原來嘅望廈社屋租戶會由2010年9月開始陸續安排搬到新起嘅望廈社屋一期，而望廈社屋二期嘅重建工程將會響租戶搞掂嗮搬遷之後先會開工，但之後工程因為政府同承建商傾唔掂數一直停工超過四年。

2016年，政府同原嚟望廈社屋第二期同望廈體育館地基承建商解約之後重新招標，今次重連埋體育館建築物一齊起。

2017年2月20號，政府公報刊登行政長官批示，政府判畀兩間合組公司起望廈社屋第二期同重建望廈體育館工程造價係十七點八億，將會分六年嚟畀，今年先畀二點三億葡幣；根據建設發展辦公室嘅網頁，工程範圍重包括望廈社會房屋嘅社會設施裝修工程同響文化局已經評定做紀念物「刻咗徽號嘅大石」周邊綠化同休憩區工程。工程完成之後會提供七百六十八個單位，公共巴士轉運站、公共停車場、綠化休憩區、社會設施同綜合體育館。

睇埋
--

* 望廈山
* 望廈山市政公園
* 望廈圖書館

攷
-

1. ↑  （繁體中文）澳門特別行政區新聞局 - 望廈社屋第一期將於六月落成 互聯網檔案館嘅歸檔，歸檔日期2016年3月4號，.
2. ↑  （繁體中文）澳門特別行政區新聞局 - 「望廈平民新邨」重建 提供不少於750個社屋單位 互聯網檔案館嘅歸檔，歸檔日期2019年12月7號，.
3. ↑  （繁體中文）澳門日報 - 新望廈體育館面積大五倍 互聯網檔案館嘅歸檔，歸檔日期2010年7月7號，.
4. 1 2 3  （繁體中文）望廈社屋第2期及望廈體育館重新判給涉17.8億，澳門電台，2017年2月20號。

| * 睇
* 傾
* 改
澳門 澳門公共房屋 |
| --- |
| 社會房屋 | 

|  |  |  |  |  |  |  |
| --- | --- | --- | --- | --- | --- | --- |
| 

|  |  |
| --- | --- |
| 花地瑪堂區 | 
* 濠江花園
* 嘉翠麗大廈
* 羅必信夫人大廈3→台山中街社屋
* 台山平民新邨
* 美居廣場
* 美樂花園大廈
* 新城市花園
* 青洲社屋
* 筷子基平民大廈3→筷子基社屋
* 望廈社屋

 |
| 嘉模堂區 | 
* 氹仔平民新邨
* 日昇樓

 |
| 聖方濟各堂區 | 
* 石排灣社屋

 |

 |

 |
| 經濟房屋 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 新經屋法實施前1 | 

|  |  |
| --- | --- |
| 花地瑪堂區 | 
* 瑞祥新邨
* 朝輝大廈
* 澳門大廈
* 海南花園
* 新城市花園
* 威苑花園
* 鴻運閣、吉祥閣、如意閣
* 利達新邨
* 泰豐新邨
* 美樂花園
* 威翠花園
* 運順新邨
* 八達新邨
* 百利新邨
* 彩虹苑
* 信達廣場
* 新寶花園
* 翡翠廣場
* 杏花新邨
* 海景園
* 康樂新邨
* 樂富新邨
* 麗華新邨
* 美蓮大廈
* 民安新邨
* 永添新邨
* 威龍花園
* 灣景園
* 華茂新邨
* 亨達大廈
* 南澳花園
* 廣華新邨
* 南華新邨
* 東華新邨
* 先進廣場
* 信廉花園

 |
| 聖安多尼堂區 | 
* 新樂大廈

 |
| 嘉模堂區 | 
* 利民大廈
* 氹仔威翠花園
* 泉福新邨

 |

 |
| 新經屋法實施後2 | 

|  |  |
| --- | --- |
| 花地瑪堂區 | 
* 青葱大廈
* 青怡大廈
* 永寧廣場大廈
* 青洲坊大廈
* 快盈大廈
* 青濤大廈

 |
| 嘉模堂區 | 
* 湖畔大廈
* 日暉大廈

 |
| 聖方濟各堂區 | 
* 安順大廈
* 居雅大廈
* 業興大廈

 |

 |

 |
| 1 部分社屋響新法第10/2011號法律《經濟房屋法》實施之前經過澳督訂立第4/99/M號法令以低廉嘅價錢買返自己間社屋，而變成經濟房屋。2 新法第10/2011號法律《經濟房屋法》設咗十六年禁止轉賣規定，過咗十六年後如果要賣間經屋，政府優先購買，兼要補返政府資助嘅金額。3 已經拆咗。 |
**可運算性**（粵拼：ho2 wan6 syun3 sing3；英文：**computability**），又叫做**可計算性**，係指一個問題有冇可能可以用運算嘅方法解決－如果一個問題係可以用電腦解決嘅，噉呢個問題就係可運算嘅，否則呢個問題就係不可運算嘅。

概論
--

睇埋：運算理論
舉個例說明，好似係好出名嘅停機問題（halting problem）噉：首先，電腦程式可以分做兩大種：

例：while (true) continue；呢種程式**唔會停機**－部電腦一行呢個程式就會一路行落去，永世唔會停。
例：print "Hello, world!"；呢種程式**會停機**－部電腦會逐行逐行碼行咗佢，最後停低。
根據英國數學家亞倫圖靈嘅證明，呢個世界冇可能有電腦能夠攞一個程式嘅碼做輸入，再俾出正確嘅「呢段碼會唔會停機」輸出（停機問題）。圖靈用嘅係反證法（proof by contradiction），證明如果呢個世界上有個程式能夠做到噉嘅工作，就會發生一啲冇可能嘅事。呢個證明大致上係噉嘅：

想像有個程式，`halts(f)`，如果 `f` 係一個會停機嘅子程序，`halts(f)` 會出「真」（1），否則`halts(f)` 會出「假」（0），再想像以下呢個程序：

```
def g(): # 定義 g
    if halts(g): # 如果 halt(g) 係真...
        loop\_forever() # 做永遠唔停嘅 loop

```

呢個程序會引致一個大矛盾：如果 `g()` 係會停機嘅，噉 `halts(g)` 會出「真」，於是 `g()` 就會進入永遠係噉行（loop\_forever）嘅狀態－出現矛盾；而如果 `g()` 係唔會停機嘅，噉 `halts(g)` 會出「假」，於是 `g()` 就唔會進入永遠係噉行（loop\_forever）嘅狀態－又出現矛盾。因為噉，如果呢個世界有電腦曉攞一個程式嘅碼做輸入，再俾出正確嘅「呢段碼會唔會停機」輸出嘅話，就會出現一個邏輯上嘅矛盾，所以呢一個程式冇可能存在喺呢個世界上－即係話「攞一個程式嘅碼做輸入，再正確噉判斷個程式會唔會停機」係一個不可運算嘅問題。

睇埋
--

* 運算理論
* 運算複雜度
* 我哋而家唔知，將來都唔會知

攷
-

1. ↑  Church, Alonzo (1936). "An Unsolvable Problem of Elementary Number Theory". *American Journal of Mathematics*. 58 (58): 345–363.
2. 1 2  Alan Turing, On computable numbers, with an application to the Entscheidungsproblem, *Proceedings of the London Mathematical Society*, Series 2, Volume 42 (1937), pp 230–265.
3. ↑  Davis, Martin (1965). The Undecidable, *Basic Papers on Undecidable Propositions, Unsolvable Problems And Computable Functions*. New York: Raven Press.. Turing's paper is #3 in this volume. Papers include those by Godel, Church, Rosser, Kleene, and Post.
**肯波拉圣吉奥瓦尼**（意大利文：Campora San Giovanni [ˈkampora sanʤoˈvanni] (幫手·個快勞)），當地方言舊稱**Campura San Giuvanni**或**Campura Santu Janni**係意大利阿曼泰阿政區嘅直轄市，喺科森扎省同埋卡坦札羅省邊界。

無人機夜景

經濟
--

經濟係農業同埋旅遊，自1950年代，已經發展紅洋蔥，出售到國內同埋國外市場。

喺過去二十年之內，出口紅洋蔥產品，再加上其他商業活動對當地經濟有利。

Campora San Giovanni夜晚釣鯷魚全景，喺 Mirabelli 附近影
Campora San Giovanni海灣俯瞰全景，出自1960年代嘅相

地理
--

Campora San Giovanni喺第勒尼安海岸。

歷史建築
----

一座14世紀嘅大塔係唯一顯著嘅建築物。

小村
--

Campora San Giovanni領土可分成以下嘅村莊：

* 澳格拉托村
* 卡拉特里村
* 柯羅尼村
* 科扎村
* 庫枯瓦里亞村
* 匪拉維特村
* 蓋洛村（南部部分）
* 尹貝利村
* 瑪拉諾村
* 瑪麗村
* 米拉貝村
* 奧利瓦村
* 匹阿納卡瓦羅村
* 匹阿納毛里村
* 普林西培薩村
* 李貝斯村
* 茹巴諾村
* 維拉諾瓦村

美食
--

Campora San Giovanni美食通常係農業同埋漁業傳統，係包括簡單菜餚，複雜糕點同埋豬肉、香腸。典型嘅菜餚有：

### 農民菜

### 海上美食

### 蛋糕

### 葡萄酒

當地葡萄酒顯著，特別係紅葡萄酒。

雜項
--

出面網頁
----

* Campora San Giovanni線網絡協會
**可行性研究**（英文：**feasibility study**）係工程學同項目管理上嘅一個工序，係指諗清楚想開發嗰隻產品要有乜嘢功能之後，決定個項目係咪真係有得搞：好多時，啲客對於技術方面嘅嘢都唔係咁熟，會提出一啲冇可能達得到嘅要求；又或者係產品設計師想整一啲有返咁上下嶄新嘅功能，同時又因為呢啲功能嶄新得滯，唔肯定係咪真係有可能整到出嚟；可行性研究就係指攞住手上嗰啲已知嘅要求，做一大輪嘅分析，再決定隻產品係咪真係有可能整得成。

可行性研究嘅過程會同時用到技術同經濟方面嘅考量－一個開發計劃如果過唔到可行性研究，可以係因為現有嘅技術做唔到啲需求，亦都可以係因為現時嘅技術係就係做到啲需求，但要用嘅成本極高，負責做呢個開發計劃嘅單位唔肯揼咁多本去做。

TELOS
-----

可行性研究最常會考慮嘅因素有以下呢啲，英文興嗌呢五大考量做 **TELOS**（嚟自嗰五個因素分別嘅開頭英文字母）：

1. **T**－Technical（技術）：隻預想中嘅產品用現時嘅技術有冇可能整到出嚟？
2. **E**－Economic（經濟）：隻預想中嘅產品要使幾多成本？會唔會帶嚟利潤？
3. **L**－Legal（法律）：隻預想中嘅產品會唔會犯法？
4. **O**－Operational（運作）：預想中隻產品有幾能夠配合到周圍嘅環境？
5. **S**－Scheduling（時程）：預想中隻產品可唔可以喺限時之內搞掂？

度好嗮覺得個計劃整得過，啲工程師先會郁手做設計。

註釋
--

1. ↑  法律嘅嘢可以因國家同地區而有異。

攷
-

1. 1 2  James Hall (23 August 2010). *Information Technology Auditing*. Cengage Learning. p. 188.
2. ↑  P. M. Heathcote (April 2005). '*A' Level Computing*. Payne Gallway. p. 176.
3. ↑  McLeod, S. (2021). *Interrelated Attributes of Project Feasibility: Visualizing the TELOS Framework*. ScienceOpen Posters.
4. ↑  Bentley, L & Whitten, J (2007). *System Analysis & Design for the Global Enterprise*. 7th ed. (p. 417).
喺柴灣創富道嘅新巴、城巴總部同車廠
**新巴創富道車廠**（**NWFB Chong Fu Road Depot**，代號為**CFD**），又稱「新巴柴灣車廠」，俗稱「創富廠」，係新世界第一巴士嘅主要維修車廠。車廠位於柴灣創富道8號，鄰近杏花邨、城巴柴灣車廠同港鐵柴灣車廠。

呢個車廠係多層式建築，佔地13,000平方米，並附設有寫字樓（代號為**CFO**），新創建集團嘅交通服務總部設係該車廠度。由於新巴同城巴嘅總部設喺呢個車廠，因此新巴同城巴勞資雙方經常喺呢個車廠就薪酬待遇等問題進行談判。

歷史
--

1998年，新巴獲政府批准承接營運中巴88條港島區巴士線嘅專營權。由於新巴係新成立嘅巴士公司，為確保港島區嘅巴士服務能夠順利交接，喺政府協調下，新巴除咗買入中巴原有嘅大部分巴士外，重租用中巴嘅柴灣車廠作為車輛嘅維修中心，新巴同時又向政府申請土地建設自己嘅車廠。香港政府喺2000年批出位於柴灣創富道嘅土地畀新巴建立新車廠，新巴創富道車廠喺2001年建好，2002年2月2號正式啟用，以取代由新巴向中巴租用嘅柴灣車廠功能。

創富道車廠啟用之後，新巴嘅總辦事處亦由柴灣東部嘅八號商業中心搬入車廠內，並一直沿用到依家。新巴母公司新創建集團收購城巴之後，城巴嘅總辦事處亦由上環京光商業中心13搬遷入嚟。新創建交通服務入股冠忠巴士集團之後，冠忠巴士嘅總辦事處亦設喺呢個車廠嘅3樓同4樓。

設施
--

* 提供多元化工程服務，包括主要零件（如引擎、波箱及空調系統）嘅翻修、多項嚴謹嘅維修工作，同新巴士裝嵌工程。
* 採用防滲漏嘅雙層外殼地底油缸，以免污染環境。
* 每條維修車坑都設有一條十二米長、可接駁巴士死氣喉嘅抽風管，減少工人喺巴士啟動引擎後進行維修嗰陣吸入廢氣。
* 車廠已裝設好滅聲裝置，確保廠內噪音唔會影響附近民居。

攷
-

1. 1 2  立法會十二題：批予專營巴士公司的土地（附件二）
2. ↑  新巴職工會下周五罷工 互聯網檔案館嘅歸檔，歸檔日期2020年3月27號，.，星島日報，209-8-6
3. ↑  職工盟新巴及城巴工會稱同資方談判破裂 互聯網檔案館嘅歸檔，歸檔日期2016年3月4號，.，商業電台，06.08.2010
4. ↑  新巴新聞稿：《新巴環保車廠全面啟用》，2002-02-02
5. ↑  巴士工會今搞工潮　港人勢捱塞車苦
6. ↑  香港交通事業公司名錄，運輸署，2011年
**構造性成本模型**（英文：**Constructive Cost Model**，**COCOMO**）係廿一世紀初軟件工程上最常用嘅成本估計法之一，建基於對前人做軟件開發得到嘅數據嘅迴歸分析。

原理
--

內文：迴歸分析 同 軟件工程
迴歸分析（regression analysis）係一種統計學技術，喺最簡單嗰種情況下，攞若干個自變數 {\displaystyle x\_{1},x\_{2},x\_{3}...} 同一個應變數 {\displaystyle y}，而

{\displaystyle y=\beta \_{0}+\beta \_{1}x\_{1}+\beta \_{2}x\_{2}+\beta \_{3}x\_{3}+...+\varepsilon \_{i},\quad i=1,\dots ,n.\!}
迴歸分析做嘅就係攞一柞過往嘅數據，估算出啲參數－柞 {\displaystyle \beta }－嘅數值，最後得出一個迴歸模型。於是第時研究者就可以攞住個迴歸模型（知道咗柞 {\displaystyle \beta } 嘅值），靠觀察啲 {\displaystyle x\_{1},x\_{2},x\_{3}...} 嘅數值嚟計 {\displaystyle y} 嘅數值大致上會係幾多。喺 1970 年代尾，有美國嘅軟件工程研究者搵咗一大柞軟件工程師嘅開發項目嘅數據返嚟，每個項目做一個個案做迴歸分析，個項目啲特徵（例如係個項目嘅複雜度噉）做 {\displaystyle x\_{1},x\_{2},x\_{3}...}，而「個項目要用嘅資源」做 {\displaystyle y}，建立咗迴歸模型，發現用噉嘅迴歸模型能夠大致噉估計一個軟件開發項目嘅成本－由呢個過程形成嘅就係 COCOMO 成本估計法。

計法
--

最基本嗰條 COCOMO 式係噉嘅：

{\displaystyle E=a\_{i}({\text{KLoC}})^{b\_{i}}({\text{EAF}})}，當中
* {\displaystyle E} 係「要用幾多精力」；
* {\displaystyle {\text{KLoC}}} 係估計個軟件項目有幾多千行碼（睇大細估計）；
* {\displaystyle {\text{EAF}}} 係一個佢哋有特定方法評估嘅因子，數值取決於隻軟件嘅複雜度、記憶體限制同埋工程師嘅能力等多個因素；
* {\displaystyle a\_{i},b\_{i}} 係參數，數值係由班研究者憑啲數據估算出嚟嘅，數值會視乎軟件項目嘅種類而有異，最基本嘅可以係 {\displaystyle a\_{i}=3.2,b\_{i}=1.05}。然後

{\displaystyle D=2.5E^{c\_{i}}}
* {\displaystyle D} 係成場開發要花嘅時間（以月計）；
* {\displaystyle c\_{i}} 係參數，數值又係會視軟件項目嘅種類而有異，最基本嘅可以係 {\displaystyle c\_{i}=0.38}。

睇埋
--

* 軟件大細估計

攷
-

1. ↑  Krämer, W. & Sonnberger, H. (2012). *The linear regression model under test*. Springer Science & Business Media.
2. ↑  Kemerer, Chris F. (May 1987). "An Empirical Validation of Software Cost Estimation Models" (PDF). *Communications of the ACM*. 30 (5): 416–42.
3. ↑  Boehm, B. Clark, B. Horowitz, E. Westland, C. Madachy, R. & Selby, R. (1995). Cost models for future software life cycle processes: COCOMO 2.0. *Annals of software engineering*, 1(1), 57-94.
阿富汗細路哥豎起手指公
豎手指公通常代表讚好
葬禮期間使用嘅豎起大拇指嘅插花
**豎手指公**，又叫**讚好手勢**，係將手指公豎起、其餘手指握實嘅手勢，通常代表讚好嘅意思。如果上下掉轉，就代表批評。

香港手語
----

喺香港手語裡面，豎手指公係一個好常見嘅手形。除咗好似平常噉表示好/壞之外，呢個手形亦都可以用嚟模仿唔同嘅嘢，例如將手指公想將成頭，拳頭想像成身軀；又或者將成個豎手指公手形想像成將一啲嘢倒出嚟：

* 好/壞引申意思：
	+ 好（就噉向上豎手指公）
	+ 壞（就噉向下豎手指公）
	+ 成功/合格/贏（向上豎手指公再向上舉）
	+ 失敗/唔合格/輸（向下豎手指公再向下壓）
* 表示頭、身軀：
	+ 多謝（向上豎手指公，再屈手指公兩下）（模仿人鞠躬、點頭）
	+ 朋友（兩隻手向上豎手指公，並埋一齊）
* 表示傾倒：
	+ 科學（兩隻手豎手指公，輪流向下傾倒）（模仿化學科將啲嘢溝埋一齊）

文化差異
----

唔係每個地方豎手指公都等同讚好。喺意大利、希臘，同埋中東國家，例如伊朗、伊拉克、阿富汗等，噉做係等同舉起中指，係嚴重嘅粗口手勢，所以去到其他地方嗰陣要特別留意。又例如非洲有部落，讚好手勢或者表示惡劣有自己一套手語。

統一碼
---

同手指公有關嘅統一碼（Unicode）包括：

* U+1F44D 👍 thumbs up sign
* U+1F44E 👎 thumbs down sign
* U+1F592 🖒 reversed thumbs up sign

顏文字
---

喺顏文字入面，好多時都會用細楷英文字母「b」或者「d」去代表一個豎向上嘅手指公，去表示讚賞、同意等等嘅意思。最簡單嘅用法就係加一條橫線去表示隻手腕：-b 或者 d-。再複雜啲嘅可以用其他符號整塊面出嚟，再擺隻手指公喺塊面隔籬，例如：(^^)b 或者 (･ω･)b。有啲即時通訊軟件例如Facebook messanger、Whatsapp會用(y) 同 (n) 去作為向上同向下舉手指公嘅快捷鍵。

參考
--

1. ↑  〈香港手語瀏覽器 - 香港中文大學 手語及聾人研究中心 HKSL Browser - CSLDS, CUHK〉. *www.cslds.org*. 喺2021-08-27搵到.
2. ↑  手勢大不同 KLOOK客路
3. ↑  "thumbs up | Japanese Emoticons | Jemoticons (´･ω･')". *www.jemoticons.com* (英文). 喺16 January 2019搵到.
4. ↑  "List of emoticons in MSN messenger". 原著喺2018年9月29號歸檔. 喺2021年8月26號搵到.
5. ↑  "Thumb Up / Like Sign Facebook Chat Emoticons Shortcut Keys Code Dislike button". November 3, 2011. 原著喺2020年7月12號歸檔. 喺2021年8月26號搵到.
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史

**大金**，史學家叫**金朝**（1115年－1234年），係女真人喺中國東北嘅王朝，開國者金太祖完顏阿骨打（完顏旻），1115年定都會寧府，即家下黑龍江省哈爾濱市阿城區。1125年滅遼朝，1127年滅北宋。1234年亡於蒙古同南宋夾攻，歷10皇帝。

金朝係當時中國北方一個強大政權，全盛時期嘅統治範圍，東北到日本海、黑龍江流域一帶；西北到河套地區；西便黐住西夏；南便以秦嶺到淮水（家下淮河）一線同南宋交界，西便以大散關同宋做界。金朝同南宋、西遼、西夏、大理國政權並存。
中西區海濱長廊
**中西區海濱長廊**，香港海濱長廊三截，響中西區而名，香港島西部北岸，對住維多利亞港，英文叫**Central and Western District Promenade**。三者都歸康樂及文化事務署管。

三截並不相接，亦唔相關。東向西數，第一截中西區海濱長廊中環段，喺中環金鐘一帶。第二截中西區海濱長廊上環段，喺上環西營盤一帶。第三截中西區海濱長廊西區副食品批發市場段，喺西區副食品批發市場，喺西營盤石塘嘴一帶。

中環段同上環段之間，至少隔咗中環碼頭海濱長廊同港澳碼頭。而上環段同西區副食品批發市場段，又至少隔咗中山紀念公園同捐山窿公園。中環段以東，就同灣仔臨時海濱花園相連，去到灣仔一帶。

雖則三截各分，然而海旁，有其他海濱花園，又有相連行人路，駁駁埋埋，可以睇成四公里半海濱長廊，灣仔去到石塘嘴。

史
-

三截名近而實異，各有緣由，並非同一項目。至先上環段，二〇〇九年落成，純粹要起上環雨水泵房，順帶起埋公園。 其後中環段，二〇一三年完工，皆因起中環及灣仔繞道，有笪新填地，順勢起埋公園。再來西區副食品批發市場段，二〇一八年起好，為梁振英時，中西區區議會所揀社區重點項目，西區副食品批發市場海邊窄地同碼頭，重新利用，改成公園。

攷
-

1. ↑  〈上環雨水泵房〉.
2. ↑  〈命名〉 (PDF).
3. ↑  〈命名〉 (PDF).
**白羅斯迫降客機事件**係指2021年5月23號，一架賴恩航空由雅典飛去維爾紐斯嘅客機飛過白羅斯上空嘅時候，俾白羅斯軍機強迫降落明斯克機場，並且捉走咗機上面兩個反對白羅斯政府嘅人。

賴恩航空總裁同埋歐盟政界都叫呢次事件做「國營劫機」。事發之後，歐洲好多國家都要求由本國出發嘅航班唔好路過白羅斯上空，而且唔准白羅斯國營航空公司嘅航機飛過自己嘅領空。事件亦令白羅斯同歐盟國家嘅關係迅速惡化，當中立陶宛同拉脫維亞仲踢走晒所有白羅斯外交人員。

航機
--

涉事客機係一架波音737-800，2017年投入服務，一直屬於賴恩航空。飛機嘅註冊編號喺2019年由愛爾蘭 EI-FZX 改做波蘭 SP-RSM。

事發當日，飛機飛嘅航線係 FR4978，朝早大約10點半喺希臘嘅首都雅典起飛，機上面有6個機組人員同126個乘客，原定下晝1點抵達立陶宛嘅首都維爾紐斯。

迫降
--

喺飛機經過白羅斯空域，飛到維爾紐斯以南45海里、明斯克以西90海里嘅時候，白羅斯航空管制話俾機長知，佢架機上面有「安全威脅」，指示飛機緊急降落明斯克機場，並且派咗架米格-29軍機「護航」。

飛機降落咗之後，白羅斯部隊搜查飛機上面所有人嘅行李。賴恩航空同埋白羅斯政府發言人都話搜唔出任何武器。大概七個鐘之後，飛機被放行，但係有至少一個白羅斯籍人士同埋四個俄羅斯籍人士（有啲報道話仲有一個希臘籍人士）冇跟架機繼續飛去維爾紐斯。

### 拉咗個記者

機上有兩個乘客俾白羅斯部隊捉咗落機，係一個白羅斯籍男記者同埋佢個俄羅斯籍女伴。個記者叫做羅文·帕塔些域治（白俄羅斯文：Раман Дзмітрыевіч Пратасевіч），事發嗰陣廿七歲，營運白羅斯親反對派網媒 Nexta，自從2020年白羅斯總統選舉以嚟流亡立陶宛。佢個女伴叫蘇菲亞·沙皮加（Sofia Sapega），俄羅斯籍，事發嗰陣係維爾紐斯歐洲人文大學（European Humanities University）嘅學生。

參考
--

1. ↑  Kaminski-Morrow, David. "Political leaders outraged as Belarus 'forces' Ryanair 737 diversion to Minsk". Flight Global. 原先內容歸檔喺23 May 2021. 喺23 May 2021搵到.
2. ↑  "SP-RSM Boeing 737-8AS - 44791, operated by Ryanair Sun". Jetphotos. 原先內容歸檔喺24 May 2021. 喺24 May 2021搵到.
3. ↑  Flightradar24. "Live Flight Tracker - Real-Time Flight Tracker Map". *Flightradar24* (英文). 喺2021-05-28搵到.
4. ↑  Hradecky, Simon (2021-05-23). "Incident: Ryanair Sun B738 near Minsk on May 23rd 2021, Greece calls diversion states hijack". The Aviation Herald. 原先內容歸檔喺2021-05-24. 喺2021-05-24搵到.
5. ↑  Welle (www.dw.com), Deutsche. "Belarus diverts Ryanair plane to arrest activist journalist | DW | 23.05.2021". *DW.COM* (英國英文). 喺2021-05-28搵到.
**餘弦相似性**（粵拼：jyu4 jyun4 soeng1 ci5 sing3；英文：**cosine similarity**）係一種相似性量度，可以攞嚟量度兩列數之間有幾相似。

計法
--

睇埋：餘弦
計餘弦相似性嗰陣，條式會攞兩個向量做 input，而 output 就會俾個數 {\displaystyle \theta } 出嚟，{\displaystyle \theta } 嘅值反映兩個向量之間「個角度有幾大」。

設 {\displaystyle \mathbf {A} } 同 {\displaystyle \mathbf {B} } 做要分析嗰兩個向量，而 {\displaystyle A\_{i}} 同 {\displaystyle B\_{i}} 係 {\displaystyle \mathbf {A} } 同 {\displaystyle \mathbf {B} } 嘅組成部份，噉餘弦相似性可以用噉嘅式計：

{\displaystyle {\text{cosine similarity}}=S\_{C}(A,B):=\cos(\theta )={\mathbf {A} \cdot \mathbf {B} \over \|\mathbf {A} \|\|\mathbf {B} \|}={\frac {\sum \limits \_{i=1}^{n}{A\_{i}B\_{i}}}{{\sqrt {\sum \limits \_{i=1}^{n}{A\_{i}^{2}}}}{\sqrt {\sum \limits \_{i=1}^{n}{B\_{i}^{2}}}}}}}
呢條式會出嘅 output 可能數值最低係 -1 最高係 1，數值愈高就表示兩個向量愈相似。

睇埋
--

* 相似性量度
* 雅卡德指數
* 語義距離

攷
-

1. ↑  COSINE DISTANCE, COSINE SIMILARITY, ANGULAR COSINE DISTANCE, ANGULAR COSINE SIMILARITY.

|  |  |
| --- | --- |
| Stub icon | 呢篇統計學文章係楔位文。歡迎幫維基百科擴寫佢。睇 • 論 • 改 • 歷 |
分館位置圖
多倫多參考圖書館入面
**多倫多公共圖書館**（英文：**Toronto Public Library**）係加拿大多倫多嘅公共圖書館，1884年成立，旗下有100間分館，2021年人流400萬人次，流通量超過2400萬件圖書館資料，每間分館入面都有免費 Wi-Fi。

除咗有書、報紙雜誌、CD 同 DVD 之外，多倫多公共圖書館亦提供好多網上服務，包括可以用牛津英文字典；喺一啲大啲嘅分館亦會有特別嘢可以用，例如市中心嘅多倫多參考圖書館有部數碼印刷機（要畀錢用），北約克嘅北約克中央圖書館就有衣車用。

館入面嘅藏書除咗英文書之外，亦有其他語言，當中包括有中文書。

新冠疫情期間，多倫多公共圖書館因為閂咗門口冇得還書，暫停咗還書過期罰錢嘅規定，2021年3月，宣佈因為過期罰錢對少數族裔同低收入人士嘅影響唔正常咁大，決定永久廢除過期罰錢。

拎
-

* 多倫多公共圖書館嘅官方網站 Edit this at Wikidata

攷
-

1. ↑  〈歡迎成為多倫多公共圖書館會員〉 (PDF) (香港中文). 多倫多公共圖書館. 喺2023年7月3號搵到.
2. ↑  "History of Toronto Public Library" (加拿大英文). Toronto Public Library. 喺2023年7月3號搵到.
3. ↑  "About the Library" (加拿大英文). 喺2023年7月3號搵到.
4. ↑  Dimas, Filipe (March 3, 2021). "Toronto Public Library is starting to permanently eliminate late fees". *blogTO* (加拿大英文). 喺2023年7月3號搵到.

|  |  |
| --- | --- |
| Stub icon | 呢篇加拿大相關文係楔位文。歡迎幫維基百科擴寫佢。睇 • 論 • 改 • 歷 |
**新息**（英文：Innovation）係一隻差異值，嚟自變數喺時間*t* 嘅觀察值戥幫佢做嘅個最佳預測值之間做差，個預測值用到時間*t* 之前嘅可用訊息。若果預測方法工作得正常，係噉連續新息彼此之間冇相關，即構成白噪音嘅時間序列。即係話，從測量時間序列中獲得條新息時間序列，係通過「白化」或者潷丟啲預測得到嘅成分做到嘅。新息用喺時間序列分析（或者預測）當中，譬如統計學、訊號處理等啲領域當中；英文術語「Innovation」嘅使用源於 Hendrik Bode同Claude Shannon (1950) 喺佢哋對Wiener 濾波器問題嘅討論裏便，即管呢個概念早已着隱含喺Kolmogorov啲工作中。

相較之新息，殘差係個差異值，同樣嚟自變數喺時間 *t* 嘅觀測值，但戥佢做差嘅係個最佳更新狀態值，個狀態值基於直到（包括埋）時間 *t* 嘅可用訊息。

睇埋
--

* 卡曼濾波器
* 濾波問題
* 殘差同誤差
* 新息蝴蝶

考
-

1. ↑  C.E.Shannon and H.Bode: A simplified derivation of linear least square smoothing and prediction theory, Proc. IRE, vol. 38, pp. 417–425, 1950, reprinted as Chapter 51 in The Collected Papers of Claude Shannon, IEEE Press, 1993 ISBN 0-7803-0434-9
2. ↑  Mitter, S. K. (1982). Nonlinear filtering of diffusion processes a guided tour. In *Advances in Filtering and Optimal Stochastic Control* (pp. 256-266). Springer, Berlin, Heidelberg.

|  |  |
| --- | --- |
| Stub icon | 呢篇統計學文係楔位文。歡迎幫維基百科擴寫佢。睇 • 論 • 改 • 歷 |
**過境通航**（英文：**Transit passage**），海洋法概念一則。海峽，駁通兩邊大海，又或者駁通兩邊專屬經濟區。船又好，飛機又好，都穿得過海峽，只要過境時，唔停咁行，速速通過。若然為咗出入海峽該國，所謂唔停咁行，速速通過，都會受該國條件限制。

呢條行船則例，寫入聯合國海洋公約第三部。並唔係全部國都簽約，之過多數國，好似嚽國咁，都會視為公約為習慣通則。由於公約將領海由三浬擴閯到十二浬，好多領海海峽，水域會唔過得，所以，第三部行船則例，就好緊要，確保通航。

過境通航全海峽有效，唔限於岸邊各國領海重疊水域。各國船又好，飛機又有，軍事民用，都可以無阻通航。潛艇潛住來行，本身就通過到國際海峽。過境通航，保障咗國際貿易同安全，至為重要。尤其直布羅陀海峽、多佛海峽、賀木茲海峽、曼德海峽、馬六甲海峽等。

之於國嘅內海，過境通航，並不包括在內。

睇埋
--

* 無害通航

攷
-

1. 1 2  United Nations Convention on the Law of the Sea, Part III, Article 38
2. ↑  (**Polish with English abstract**) D.R. Bugajski, *Prawa żeglugowe okrętu w świetle prawa międzynarodowego/Navigational Rights of Warships in the Light of International Law/*, Wydawnictwo Naukowe Scholar, Warsaw 2009, pp. 380, ISBN 978-83-7383-351-7.
喺數論中，若果一個正整數除本身以外所有正因數嘅和比呢個數自身大，呢個數就係**過剩數**（又稱作**豐數**或**盈數**）。

例如12除本身以外所有正因數有 1、2、3、4、6，而1+2+3+4+6=16，16>12，所以12可稱為過剩數。

更為嚴格地講，**過剩數**係指令函數 *σ*(*n*) > 2*n*嘅正整數，其中指嘅係因數同函數，即*n*嘅所有正因數（包括*n*）嘅和。*σ*(*n*) − 2*n*稱作*n*嘅**盈度**。

用上例12嘅正因數有 1、2、3、4、6、12，而1+2+3+4+6+12=28，28>12{\displaystyle \times }2，所以12可稱為過剩數。

最細嘅一啲過剩數系：
12、18、20、24、30、36、40、42、48、54、56、60、66、70、72、78、80、84、88、90、96、100、102、…（OEIS數列A005101）

以上列出嘅過剩數都係偶數。最細嘅奇過剩數係945。1998年Marc Deléglise 證明過剩數喺自然數中嘅自然密度介乎0.2474同埋0.2480之間。

奇過剩數同埋偶過剩數都有無限咁多個，因為每個完全數同埋過剩數嘅倍數（唔包括佢哋自身）都係過剩數。甚至，每個大過20161嘅數都可以寫成兩個過剩數嘅和。好多過剩數一部分真因數嘅和等於過剩數自身，噉嘅過剩數叫做半完全數，一個唔係半完美數嘅過剩數叫做奇異數；盈度係1嘅過剩數叫做准完全數。

同過剩數相關嘅概念係完全數（*σ*(*n*) = 2*n*）同埋虧數（英文：Deficient number）（*σ*(*n*) < 2*n*）。最早將自然數分為過剩數、完美數同埋虧數嘅係Nicomachus所著嘅Introductio Arithmetica (公元前100年)。

睇埋
--

* 高合成數
* 完全數
* 婚約數
* 親和數
* 虧數（英文：Deficient number）
* 梅森質數
* 半完全數
* 佩服數

| * 睇
* 傾
* 改
同因數有關嘅整數分類 |
| --- |
| 簡介 | 
* 質因數分解（英文：Integer factorization）
* 因數
* 元因數（英文：Unitary divisor）
* 除數函數
* 質因數
* 算術基本定理

 | Divisibility of 60 |
| 依因數分解分類 | 
* 質數
* 合成數
* 半質數
* 普洛尼克數（英文：Pronic number）
* 楔形數
* 無平方整數
* 無立方整數
* 冪數（英文：Powerful number）
* 質數冪
* 平方數
* 立方數
* 次方數（英文：Perfect power）
* 阿基里斯數
* 光滑數
* 正規數
* 粗糙數
* 不尋常數（英文：Unusual number）

 |
| 依因數和分類 | 
* 完全數
* 殆完全數（英文：Almost perfect number）
* 准完全數
* 多重完全數‎‎
* Hemiperfect數
* 超完美數
* 超完全數
* 元完全數
* 半完全數
* 本原半完全數
* 實際數（英文：Practical number）

 |
| 有好多因數 | 
* 過剩數
* 本原過剩數
* 高過剩數‎
* 超過剩數（英文：Superabundant number）
* 可羅薩里過剩數（英文：Colossally abundant number）
* 高合成數
* 卓越高合成數
* 奇異數（英文：Weird number）

 |
| 和真因子和數列有關 | 
* 不可及數（英文：Untouchable number）
* 相親數
* 交際數
* 婚約數

 |
| 其他 | 
* 虧數（英文：Deficient number）
* 友誼數
* 孤獨數
* 卓越數
* 歐爾調和數
* 佩服數（英文：Admiration number）
* 節儉數
* 等數位數
* 奢侈數

 |
《奉禁封船碑》
《**奉禁封船碑**》係位於香港離島區坪洲天后廟隔離嘅坪洲鄉事委員會右邊牆邊鑲嵌嘅一塊碑刻，喺清朝道光十五年造，記低島上漁民稟請縣衙禁止啲官吏用捉海盜為名，而濫徵封用民船，為此立碑為記。

背景經過
----

喺廣東沿海嘅漁民長期被視作賤民，處於社會嘅最低層，更被蔑稱為「蜑民」，唔畀上岸居住同參加科舉考試。清朝道光年間，廣東水師每月向坪洲嘅漁民輪流徵用兩條漁船，假扮作為一般商船，用嚟誘惑海盜搶劫。漁船係漁民嘅謀生工具同埋住處，雖然呢種「扮商誘盜」嘅策會按船上舵工水手人數而津貼口糧，但所發嘅口糧僅夠男丁食，而唔夠養活船上大小家眷。

因為咁樣，黃勝興為首嘅12名漁民向官府稟報，經知縣同游擊商討後，決定由漁民、水師及同縣衙門三方合資建造兩隻蝦笱艇，畀水師用作誘盜，並永遠禁止徵用漁民嘅漁船。方案獲得兩廣總督批准，並知會廣東布政司、按察司、督糧道、新安縣等各級衙門。但漁民仍未放心，要求知縣允許自資將告示刻於碑上，於道光十五年七月十九日（1835年9月11號）立碑，是為《奉禁封船碑》。

但係，官府輪流徵用兩條漁船可能係無可奈何。

睇埋
--

* 吉澳天后宮《奉兩廣總督閣部堂大人批行給示勒石永遠遵照額例碑》
* 澳門蓮峰廟天后宮《兩廣部堂示禁碑》

參考文獻
----

* 《考察香港－文化歷史個案研究》，香港城市大學中國文化中心編，三聯書店出版，2005年8月，ISBN 962-04-2471-9

註
-

1. ↑  香港史學會 (2014年7月). 《文物古蹟中的香港史I》 (中文（繁体）). 香港: 中華書局(香港)出版有限公司. pp. 116–118. ISBN 978-988-8290-98-7. `{{cite book}}`: Cite has empty unknown parameter: `|1=` (help)CS1 maint: unrecognized language (link)

出面網頁
----

* 坪洲：旅遊熱點及特色
* 福山堂：坪洲天后廟－奉禁封船碑
* 坪洲綠衝者：奉禁封船碑
奧海城二期入口
奧海城一期
奧海城一期中庭
奧海城二期中庭
奧海城美食廣場位置而家由大食代經營
奧海城美食廣場位置喺2001年至到2008年期間由食坊經營
奧海城保齡球場
奧海城百老匯
滙豐中心
中銀中心
**奧海城**（**Olympian City**）係香港九龍大角咀西九龍填海區裏面嘅建築群，係前地鐵（而家叫港鐵）奧運站一、二期物業發展項目，係九龍區主要商場同埋住宅之一，商場部分由信和置業發展同管理，住宅部分就由信和置業同地鐵公司（而家港鐵公司）一齊發展同物業管理。

商場
--

奧海城商場原本分為兩期起，頭兩期落成之後幾年，發展商信和置業投到隔籬地皮並且開發第三期。一期商場喺2000年落成，面積係20萬平方尺；二期商場喺2001年落成，面積係60萬平方尺；三期商場喺2011年落成，面積係20萬平方尺。三期商場將會起天橋連去而家好大嘅旺角行人天橋系統直去旺角，重有，另外有天橋同而家奧海城1、2期連接，令到商場總樓面面積增加到100萬平方呎，所以三期商場將成為1、2期嘅主要通道。

商場頭兩期有3層樓高，第三期有兩層高。有大型美食廣場、戲院同埋奧海公園。商舖翻新方面，美食廣場引入Food Republic大食代。因為奧海城二期商場嘅正門入口有一個大型露天廣場同戶外大電視，而商場裏面地下亦有一個大型主題中庭，所以嗰度變咗大型活動，好似睇FIFA世界盃、節日倒數嘅熱門舉辦地點，當中以電視廣播有限公司喺奧海城舉辦活動嘅次數最多。重有，唔少電視劇同電視廣告都喺嗰度拍。

主要商舖
----

有超市、電器鋪 、書局、戲院、運動專門店、專門店、賣皮鞋/手袋、化妝品、禮品/玩具、珠寶/手錶。重有食肆同銀行。

停車場
---

奧海城一至三期都有停車場。二期停車場有全港第一部「輪胎自動充氣機」，免費幫駕車人士同佢哋座駕輪胎自動打氣。

1期時租停車場： 車位330個。

2期時租停車場： 車位198個。

私人屋苑
----

奧海城包括4個私人屋苑，分別係維港灣、柏景灣、帝柏海灣同埋帝峯·皇殿，喺2000年至2001年同埋2011年起好。其中維港灣喺奧海城一期，柏景灣同帝柏海灣喺奧海城二期，帝峯.皇殿就喺奧海城三期。

寫字樓
---

奧海城設有兩個寫字樓，分別係滙豐中心同中銀中心，係香港上海匯豐銀行同中銀香港嘅後勤總部。

交通
--

### 巴士

* 九巴：2E、10、12、13D、16、18、31B、32、33A、37、43C、52X、66X、72X、87A、87B、265B
* 新巴：701
* 過海隧道巴士：904、905、914、971
* 機場同迪士尼樂園巴士：A21、E21

### 專線小巴

專線小巴：21K、43M、46、70、78、79K

### 鐵路

港鐵東涌綫奧運站

連出去
---

|  |  |
| --- | --- |
|  | 維基同享有多媒體嘅嘢：**Olympian City** |

* 奧海城（Flash）
* 奧海城地圖所在位置
* 奧海城資料
《**新春開運王**》（英文：**Feng Shui For The New Year**（第一輯） / 英文：**Fortune Show**（第二輯起））係香港電視廣播有限公司製作嘅資訊節目，總共有六輯。

第一輯由黎芷珊、農夫、陳自瑤主持，由2016年2月9號到9月15號逢禮拜一到五晚22:30－23:00喺翡翠台播；第二輯由薛家燕、莊思敏主持，由2017年1月23號到2月10號同一時段播；第三輯由麥長青、胡諾言、莊思敏主持，由2018年2月5號到2月23號同一時段播；第四輯由薛家燕、黃致豪、湯洛雯主持，由2019年1月28號到2月15號同一時段播；第五輯由薛家燕、周志康、宋宛穎主持，由2022年1月6號到1月21號禮拜四、五晚22:30－23:00播，同埋1月24號到2月4號逢禮拜一到五晚22:30－23:00播；第六輯由謝雪心、蔡國威、梁凱晴、阮嘉敏主持，由2023年1月17號到1月25號逢禮拜一到三晚22:30－23:00播，同埋1月29號禮拜日晚22:00－22:30播。

相關節目
----

* 《天天開運王》（2020、2021年）

出面網頁
----

* 新春開運王 - 主頁 - tvb.com
* 新春開運王 (2017) - 主頁 - tvb.com
* 新春開運王 (2018) - 主頁 - tvb.com
* 新春開運王 (2019) - 主頁 - tvb.com
* 新春開運王 (2022) - 主頁 - tvb.com
* 新春開運王 (2023) - 主頁 - tvb.com
豐卦
**豐卦**，或者就咁叫**豐**，係六十四卦之中嘅第五十五卦。佢上卦係震卦，代表雷，即係☳；下卦係離卦，代表火，即係☲。所以，豐卦就畫成䷶。為咗方便記住卦象，佢有個名叫**雷火豐**。

卦辭
--

亨，王假之，勿憂，宜日中。

彖曰：豐，大也。 明以動，故豐。王假之，尚大也。 勿憂宜日中，宜照天下也。日中則昃，月盈則食，天地盈虛，與時消息，而況於人乎？況於鬼神乎？

象曰：雷電皆至，豐；君子以折獄致刑。

爻辭
--

初九：遇其配主，雖旬無咎，往有尚。

六二：豐其蔀，日中見斗，往得疑疾，有孚發若，吉。

九三：豐其沛，日中見昧，折其右肱，無咎。

九四：豐其蔀，日中見斗，遇其夷主，吉。

六五：來章，有慶譽，吉。

上六：豐其屋，蔀其家，窺其戶，闃其無人，三歲不見，凶。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
**南戲**係中國戲曲史上最早成熟嘅文藝戲劇，北宋末年至明朝初年（12世紀～14世紀）喺中國東南沿海流行，為區別同時代嘅「北曲雜劇」，後人稱之為「南曲戲文」、「南戲」或「戲文」。南戲嘅存在，令中國嘅古代戲曲同古希臘戲劇同古印度戲劇並列為世界三大古代戲劇體系。

歷史
--

南戲喺南北宋交接年間嘅浙江溫州（當時名永嘉）誕生，所以稱為「溫州雜劇」或「永嘉戲曲」。元朝末年南戲發展到顛峰，取得當時劇壇嘅統治地位。明初時期逐漸被新興嘅昆山腔所取代，並且演化為明清嘅主要戲劇——「傳奇」。

根據明代祝允明嘅《蝟談》記載：「南戲出在宣和之後，南渡之際，謂之溫州雜劇」。而徐渭同喺嘉靖三十八年（公元1559年）完成嘅《南詞敘錄》一書中記載：「南戲始於宋光宗朝，永嘉人所作《趙貞女》、《王魁》兩種實首之……其盛則自南渡，號曰『永嘉雜劇』，又曰『鶻伶聲嗽』。」 

北宋時嘅溫州係繁榮嘅港口城市，南宋遷都臨安（今杭州）之後商品經濟更加活躍。原本喺農村流行嘅民間歌舞小戲同埋里巷歌謠進入城市，業餘戲班都成為職業劇團。喺吸取咗市民中流行嘅民歌小調或諸宮調、雜劇嘅長處後，形成咗一種新嘅戲曲形式。 

早期南戲嘅創作者多數係溫州民間嘅「書會才人」，文字比較俚俗，保留咗唔不少溫州坊巷舊名同埋方言土語。南戲劇本出現以後，中國古代嘅戲曲藝術體系正式形成。但喺宋代，南戲長期流行喺民間，唔受士大夫所重視，甚至遭到禁止。《漳州府志》就有記載，理學家朱熹任漳州知府時，都曾經禁止當地戲曲演出。故此宋代南戲劇目留存極少，現存嘅南戲劇本大多已經過明代文人嘅修改。 

元代，南戲已走出溫州等東部地區，流行喺中國各地。南曲北上同埋北劇南下，南北交流嘅機會大大增加。北方作家參與咗南戲聲腔嘅改造同埋劇本嘅編寫，雜劇演員重加入南戲嘅演出，南北戲文嘅交流，為南戲同埋雜劇注入新嘅活力。南戲喺呢個時期得到高度發展，現存二百多幾南戲劇目，絕大部分係元代嘅作品。 

自元末《琵琶記》後，南戲開始由民間嘅傳唱文學改為文人嘅「傳奇」創作。但之後，昆曲嘅興盛令戲曲嘅中心由溫州漸漸轉移到蘇州。自此，南曲戲文延綿兩百幾年嘅創作亦宣告終結。直至明代，東南地域文化取得優勢，由南戲發展而來嘅「傳奇」重新取代日漸式微嘅北方雜劇。 

1920年代，當時喺西歐遊學嘅中國學者葉恭綽喺倫敦古玩店發現1900年八國聯軍侵華時散失國外嘅《永樂大典戲文三種》，呢個係目前保存嘅最早、最為完整嘅南戲劇本。 

20世紀末，南戲重新進入中國戲劇界嘅視野。1997年，溫州越劇團首先將南戲《荊釵記》搬上舞臺。2000年，永嘉昆劇團喺蘇州用南戲最古老嘅樣式上演《張協狀元》。

體制
--

「南曲戲文」同宋金「北曲雜劇」有好大分別，佢喺表演體制同結構上都要比雜劇來得自由，可以根據劇情需要作不同選擇，已完全具備戲劇嘅特徵。

南戲嘅民間氣息較為強烈，而文人嘅氣息較淡，大多數係反映家庭倫理問題嘅劇本。戲文嘅語言通俗，口語化，對出場人物嘅介紹方式有濃厚嘅話本小說痕跡。

論劇本結構，南戲無固定模式，時間同空間都靠唱做念打來表達，以人物嘅上下場為界，稱之為「出」，可長可短，一個劇目可以係十幾「出」，亦可以多達四、五十「出」，接連演上幾日。

論曲調配合，南戲無嚴密嘅宮調組織，可以由主角主唱，亦可以由配角演唱，再結合幫唱、接唱、對唱同合唱等形式同賓白、科介等方法，將矛盾衝突貫串整個劇情中心。

南戲嘅舞臺上，出現咗「生」、「旦」、「淨」、「末」、「醜」、「外」、「貼」等角色分制。全劇圍繞「生」、「旦」正劇嘅表演展開故事情節，輔以「淨」、「末」、「醜」嘅插科打諢，呢個係中國戲曲史上最早而且完備嘅行當分配製度。

劇目
--

自宋元以來，有名目留存嘅南戲共238本，有殘文佚曲流傳嘅約130幾本，但現有完整劇本流傳嘅只有19本。

《永樂大典戲文三種》包括三本戲文：《張協狀元》、《小孫屠》同《宦門子弟錯立身》。其中《張協狀元》係現存最完整嘅早期南戲劇本，創於八百年前南宋時期嘅溫州「九山書會」，開場嘅《滿庭芳》詞中寫著：「這番書會，要奪魁名。占斷東甌盛事，諸宮調唱出來因」。

元末明初流行嘅《荊釵記》、《劉知遠白兔記》、《拜月亭記》同《殺狗記》合稱「四大南戲」，係南戲喺元末明初嘅代表作品。

《琵琶記》係南戲嘅佼佼者，由溫州瑞安人高則誠於元朝至正年間，依南宋流傳嘅《趙貞女蔡二郎》戲文編撰而成。《琵琶記》係中國戲劇史上，稱為「詞曲之祖」，係南戲時代同傳奇時代間嘅橋樑，對明代戲曲創作嘅影響非常深遠。

其餘有完整留本嘅南戲：《東窗記》、《破窯記》、《劉希必金釵記》。

出面網頁
----

* 温州南戲
* 南戲作品介绍
**朗誦**（粵拼：long5 zung6；英文：**public recitation**）係文學、歌唱、戲劇三種藝術嘅結合，「朗」係明亮、清澈嘅意思，「誦」係合乎節奏嘅誦讀方法。朗誦喺係朗讀嘅基礎上，加強各種技巧嘅運用，例如運用傳神嘅語調、鮮明嘅節奏、充沛嘅感情、豐富嘅想像、細膩嘅表情、美化嘅動作等配合，將作者嘅心聲重現於聽眾面前。朗誦可以分為獨誦（個人）、合誦（2-9人）、集誦（10人以上）形式。

簡介
--

朗誦係以美妙嘅聲音將文章表達出嚟，朗誦者誦讀文章嘅時候，以清晰、圓潤嘅腔音，配合句子音節嘅高低、強弱、輕重、緩急、停連而構成一定嘅節奏同語調，再加上正確嘅字音、清楚嘅讀句、語氣嘅配合、自然嘅聲調，就能夠將作品嘅內容同佢蘊涵嘅思想感情結合起嚟，傳達畀聽眾，令佢哋接受同欣賞。

技巧
--

朗誦要表達得恰當，朗誦者必須對作品有深入嘅理解，掌握文章嘅基本內容，概括中心思想，分析字、詞、句、修辭技巧同篇章結構，更加要讀準字音，揣摩作者嘅態度同文章嘅感情色彩，領會具體感受，然後可以把握基調。實際進行朗誦嘅時候，除咗要注意停頓同相連、重音同輕音、速度同節奏、語氣同語調等聲音技巧之外，亦要注意眼神嘅運用、面部嘅表情、動作嘅配合同台風、儀態等。

眼神運用
----

朗誦嘅時候身體各部分器官，都有受到限制，所以要準確貼切表達想像，只有盡量利用最靈活而最唔受限制嘅眼睛，運用眼神同聽眾溝通交流，加强表達效果，集中凝想、進入詩境之中。

面部表情
----

朗誦係聲情嘅藝術，朗誦者除咗運用各種聲音打動聽眾之外，亦必須將深厚真摯嘅感情灌注於字裏行間，將文章情感突出嘅地方，用面部表情加以表達出嚟。

手勢同動作運用
-------

* 手勢同動作，必須同文章緊密配合，唔可以生硬堆砌，以免產生反效果。
* 手勢同動作要少而清楚，適當自然，並且優美配合。
* 動作範圍要細，盡量喺胸前，手臂伸得太遠就會缺乏力量，垂得太低就唔能夠引起聽眾嘅注意。
* 腰部以下盡量唔好有動作，尤其是對腳；一嚟破壞美感，二嚟影響呼吸。
* 身體唔應該經常轉移位置，以免分散聽眾嘅注意力；只有喺段落嘅大停頓或文意轉折嘅地方先至可以轉移位置，以表示進入另一階段或層面。
* 動作要精心設計，喺出聲之前要表現出嚟，以起暗示同引導嘅作用。

參考
--

1. ↑  朗讀與朗誦
2. ↑  朗誦與傳意

| * 睇
* 傾
* 改
表演藝術 |
| --- |
| 由表演者親身做畀觀眾欣賞嘅藝術 |
| **音樂**同**跳舞**
* 唱歌
* 演奏
* 音樂會
* 樂隊（管弦樂團）
* 舞龍同舞獅
* 土風舞
* 芭蕾舞
* 現代舞
 |
| **戲劇**
* 舞台劇
* 默劇
* 戲曲（大戲）
* 即興劇
* 芭蕾舞劇
* 歌劇
* 音樂劇
 |
| **其他**
* 講故
* 小丑
* 特技
* 公仔戲
* 演講
* 體操
* 馬戲
* 魔術
* 職業摔角
* 棟篤笑
* 朗誦‎
 |
| **拉雜相關**
* 觀眾
* 舞台
* 動作指導
* 聲設計
* 綵排
* 劇場總監
* 街頭賣藝
* 魅力
* 創意
* 靚
 |
朗逸峯（左面後面同埋右面）
**朗逸峯**（**The Cairnhill**）喺香港新界荃灣北面，係荃灣區一個大型私人住宅樓，由長江實業、信和置業同埋嘉華國際集團合作。近寶雲匯。第一期同第二期分別喺2004年同2005年起好入伙，係荃灣區裏面第一批半山低密度歐洲式豪宅發展項目，總共分為兩期發展。朗逸峯分為兩期（第 1 期係 1 至 10 座，第 2 期係 11 至 19 座，總共起 17 座住宅大樓）（冇第 4、13、14座）。物業基座係停車場。

屋苑資料
----

朗逸峯喺海拔170米半山上面，近城門同埋大帽山郊野公園，郊遊行山同埋晨運友好方便。屋苑用「人」字型座向排列，可以睇到大帽山景同埋維多利亞港景色，單位建築面積由830呎至1,860呎不等，包括2房單位、3房連主人套房單位、4房連主人套房單位。重有峰上宏庭7房連3套房相連單位（可達2,771-2,963呎），同埋平台同天台複式單位（山海一色）。所有單位樓高達11呎6吋（包括石屎地台）。屋苑有室內停車場，車位總數係695個（其中80個係訪客車位）。屋苑管理公司康業服務有限公司。

| 樓嘅期數 | 第一期 | 第二期 |
| --- | --- | --- |
| 地址 | 新界荃灣荃錦公路108號 | 新界荃灣荃錦公路108號 |
| 座數 | 9 | 7 |
| 層數 | 12 層 | 10 層 |
| 單位總數 | 410 個 | 360 個 |
| 入伙年份 | 2004年12月1號 | 2005年2月1號 |
| 管理公司 | 康業服務有限公司 | 康業服務有限公司 |

### 屋苑特色

朗逸峯係荃灣區裏面第一批半山低密度歐洲式豪宅發展項目，單位樓高達11呎6吋（包括石屎地台）。

### 屋苑平台

* 屋苑平台有基本設施例如住客會所，但係平台範圍唔向公眾開放。

#### 屋苑會所設施資料

* 開放時間：0730 - 2200


|  |  |
| --- | --- |
| * 按摩池
* 全能健身室
* 桑拿浴室
* 太陽燈室
* 籃球／羽毛球／乒乓球綜合場館
 | * 桌球室
* 電腦室
* 圖書館
* 兒童樂園
* 室外泳池

  |

### 屋苑狀況

屋苑內設有定期活動（例如：興趣班）畀住客參加。

接駁交通
----

* 由朗逸峯去港鐵荃灣站大約要 4 分鐘。
* 屋苑裏面有居民巴士站，居民巴士去港鐵荃灣站大約要 8 - 13 分鐘。
* 九巴同小巴站都設喺樓範圍外面嘅荃錦公路。

### 港鐵

#### 荃灣綫

* 荃灣站

### 巴士

#### 居民巴士

* NR333：去荃灣鐵路站同朗逸峯

#### 九巴

* 51：去荃灣（如心廣場）同錦上路站

### 專線小巴

* 80：去荃灣（川龍街）同川龍

睇埋
--

* 寶雲匯

參考
--

1. ↑  雅虎香港地產  互聯網檔案館嘅歸檔，歸檔日期2007年8月15號，.

連出去
---

* 朗逸峯官方網站
* 長江實業（集團）有限公司
**契弟**，本來指上契嘅細佬，而家成日俾人攞嚟鬧人用嘅俗語。

響古時，同性戀嘅男人會搞上契，有「契父、契兒」或者「契兄、契弟」呢啲關係。喺舊時省城廣州西關嘅光雅里有五、六間棺材鋪，每間入面都養住幾個哭郎，佢哋好多都生得青靚白淨兼且皮光肉滑，因為哭郎入息微薄，所以佢哋就兼職去做基佬同城中官太、富婆玩樂嘅鴨（男妓），之後「契弟」變成鬧人嘅俗語。攞而家嘅標準嚟睇，最初用嚟鬧人係有歧視成份，而今時今日，攞嚟鬧乜人都得。

廣州有兩句歇後語：

* 「光雅里出世嘅人：正契弟！」
* 「盲公過光雅里，冇眼睇你班契弟！」

有時純係契兄弟，避開唔叫契弟，叫**契細佬**。

例
-

* 「死𡃁仔，正契弟。」
* 「契弟走得摩（mo1）。」遲緩、慢吞吞。

名著都用
----

【契弟】有響四大名著《紅樓夢》出現過，第九回嘅一段話：「原來薛蟠自來王夫人住處後，便知有一家學，學中廣有青年子弟，不免偶動了龍陽之興，因此也假來年上學讀書……卻不曾有一些兒進益，只圖結交些**契弟**。」

【契弟】亦有響《清稗類鈔》出現過：

* 《清稗類鈔・方言類》：契弟，【讀作開代。】男子賣淫者也。老契，指姘頭也。
* 《清稗類鈔・稱謂類・粵人以契弟二字罵人》：契弟之稱，初惟師之於弟有之，言其衣缽相傳，兩兩相契也。繼而避嫌不用，則以閩、粵之好男風者，每以此二字稱其所歡耳。粵中罵人輒曰契弟，其音略同開怠，蓋以龍陽譬之也。

參考
--

1. ↑  〈充满人世辛酸嘅光雅里〉. 原著喺2016年3月10號歸檔. 喺2013年3月13號搵到.
2. ↑  《星島日報》，教育點評，F1頁，2007年3月26號
搵緊第二樣意思嘅話，請睇〈**望月 (搞清楚)**〉。
 搵緊月相嘅話，請睇〈**朢**〉。
望月
**望月**，行為一種，用眼去望住個月。未有燈之前，月喺夜晚黑係至重要光源，只要喺戶外，只要擡高頭，就好容易見到。月相變化，同光面亦浮陰影，望月亦有觀賞意義。由於月相變化，同潮汐，同種種生物，皆息息相關。咁遠古嘅人，就有需要望實個月，並以睇到來做天文曆法。並且將月視為神明，有祭月嘅做法，望月化為習俗。

由於月變化不定，文人亦望月寄情。月有盈虧，以示世事無常，有未圓心事。無論古今，無論遠近，月都係嗰一個。文人藉此懷念遠方，懷念故人，發思古之幽情。

望月亦可以冥想。凝視月光可以集中精神。

唔單止人會望月，兔都會望月。故此月同兔引人聯想，有一啲兔同月嘅傳說。

地方
--

望月亭
山上嘅望月臺
邊一度都容易望到月，然而高處望會更加無阻。古此又會起望月亭、望月樓、望月臺等，起得高過周圍，更加方便望月。

如台州有望月臺，潢川同臺中公園有望月亭。

兔
-

兔望月
兔望月嘅形象，為東西方都有描繪。野兔本身係夜行動物，若無外在因素干擾，佢會夜晚出來覓食，咁較為安全。免覓食時會四處張望。故此自古以，月同兔就扯上關係。咁畀人寫出好多傳說。

喺東方，兔望月演變成月上有玉兔，陪住嫦娥，甚至會搗藥。

而藥材望月砂，出自為兔屎。亦以玉兔為原形，話玉兔在月，野兔望住月上玉兔，因而得名。

兔望月為題嘅塑像
喺西方，兔望月形象亦經常見。

文
-

古代傳說有犀牛望月，犀牛為祥獸，身可鎮水，角可通天。犀牛望月為吉祥之象，見於紋飾，亦見於風水，又見於地名。雖則後世人化做成語，變成貶義。

講及望月，至明顯大唐詩人李白，靜夜思寫到「牀前看月光、疑似地上霜、舉頭望山月、低頭思故鄉。」舉頭望山月，引發思鄉之念。

以望月為題嘅詩甚多。大唐時有鄭錫寫望月，李白同宋之問都寫過望月有懷，戴叔倫 寫登樓望月寄鳳翔李少尹，張九齡寫望月懷遠，王建寫十五夜望月寄杜郎中，盧照鄰寫江中望月，不能盡錄。

攷
-

1. ↑  〈望月亭〉.
2. ↑  "The rabbit: a diurnal or a nocturnal animal?".
唔好同**外殼膜**搞亂。
歐洲烏賊 （*Loligo vulgaris*，即係魷魚）嘅外套膜就係頭部以後嘅所有可見部份，即係外體壁同埋生喺上面嘅鰭。
大硨磲嘅外套膜有好鮮豔嘅顏色，可以保護大硨磲唔會被猛烈嘅陽光曬傷。
The cuttlefish uses its mantle cavity for jet propulsion
**外套膜**（Mantle），簡稱做**套膜**，係軟體動物同埋腕足動物嘅重要部分，由佢哋背側嗰邊嘅體壁向下褶同埋伸展而形成，通常都會包住隻動物嘅成嚿叫做「內臟團」嘅部分；而內臟囊同外套膜之間嘅空腔，就叫做**外套膜腔**，又或者就咁叫**外套腔**（**Mantle cavity**）。外套腔係軟體動物好多器官嘅開口所在，例如肛門、鰓孔、腎孔、生殖孔等。唔同動物嘅外套膜都有唔同嘅相對大細，一般都會冚住背部，但亦都有啲動物佢哋嘅套膜會大過個身，完全將個身包陷晒。軟體動物形態各異，唔少會用套膜會生出殻，亦有啲會生出虹吸管。

軟體動物祖先嘅假想解剖圖。軟體動物嘅身體主要可分做頭、足（通常唔叫腳，因為其實只係一嚿肉）同埋內臟團三個部分，部分動物重會有由外套膜形成嘅外殼。
唔同物種嘅動物嘅外套腔會有唔同嘅變化，例如：喺腹足綱嘅真有肺類物種，外套腔會變成佢哋嘅呼吸器官外套膜肺（Pallium lung）。雙殼綱生物嘅成個柔軟生體都包喺佢哋擴大咗嘅外套腔入邊，包括佢哋嘅「外殼」。喺好多類型嘅物種，佢哋外套膜嘅上皮細胞都可以分泌出碳酸鈣同埋介殼質（英文：conchiolin），形成軟體動物嘅殼。而喺海蛞蝓，由於佢哋嘅外殼基本上已經退化，外套膜就成為咗呢類型動物嘅背部表面。

而作為形容詞來使用（通常用來翻譯英文名詞）時，會簡化作「套膜」，例如：「套膜輸卵管」（*pallial oviduct*）。

參考
--

1. 1 2  〈軟體動物（Mollusca）〉. 《藍色動物學》 (簡體中文). 原著喺2021-01-28歸檔. 喺2017-05-09搵到.
2. ↑  Ruppert, E.E.; Fox, R.S.; Barnes, R.D. (2004). *Invertebrate Zoology* (第7版). Brooks / Cole. pp. 284–291. ISBN 0-03-025982-7.
3. ↑  Hayward, PJ (1996). *Handbook of the Marine Fauna of North-West Europe*. Oxford University Press. pp. 484–628. ISBN 0-19-854055-8.

睇埋
--

* 船蛸
* 裸鰓類
* 軟體動物
**屯門社區網絡**，簡稱**屯網**，係香港本土派地區組織，2016年由一班屯門區居民創辦，主要打屯門區地區議題，2021年解散。

史
-

2019年第6屆香港區議會選舉，屯網派出5人參選，包括召集人黃丹晴（山景）、潘智鍵（翠興）、羅焯勇（景興）、曾振興（興澤）同埋發言人王德源（良景），佢哋都揀咗以樓齡較大嘅公共屋邨為主嘅選區出選，佢哋並且同其他响呢屆喺屯門參選嘅素人（包括張可森、巫堃泰、李家偉、曾錦榮、梁灝文同埋張贊華）組成「屯門十一素人」團隊。結果，屯網五位候選人除咗景興選區嘅羅焯勇之外，其餘都成功鍊贏對手當選。

2020年3月28號，本身係屯結新墟成員嘅張可森加盟屯網，屯網嘅區議員一下子多到5位。

2021年5月11號，因參加2020年泛民主派35+初選而還柙嘅張可森向民政事務總署署長謝小華遞信劈炮，辭任屯門區議員一職，同時亦都退出屯網。同年7月，曾振興劈炮，移居英國。

2021年10月5號，潘智鍵同埋王德源响社交平台宣布杯葛2021年香港區議員宣誓。同月7號，屯網透過Facebook專頁發表解散聲明，認為目前香港已經冇晒可以畀非建制派繼續堅持初衷嘅能力同埋空間，宣佈解散，並且遣散所有成員，佢哋嘅區議會議席亦隨住黃丹晴退出屯網而清零。

參考
--

1. ↑  〈潛在參選人 張可森〉. 《選區事實處》.`{{cite web}}`: CS1 maint: url-status (link)
硫磺海峽，左爲香港島，右爲大小青洲，前嘅小青洲，後嘅係青洲
**硫磺海峽**（**Sulphur Channel**），又叫**青洲口**，《香港雜記》繙**秀路化海道**，係香港一海門，喺香港島西北，夾喺佢同青洲、小青洲之間。

硫磺海峽係航道，夜晚有青洲燈塔指路。

地理
--

硫磺海峽介於香港島摩星嶺西北，同青洲、小青洲東南，海門呈東北與西南之向。門嘅西面，係香港島嘅盡頭，出香港西內洋面，洋面寛闊。而門東向卑路乍灣，今日堅尼地城之處。

史
-

硫磺海峽自古有船往來，有土名青洲口。

香港未開埠之時，英船成日灣泊香港，亦會經過呢度。而硫磺海峽之名，來自英國皇家水師，有炮艇名秀路化（HMS Sulphur），直譯硫磺而得名。喺鴉片戰爭期間，一八四一年一月十九號，義律同祈善簽和約，當中一條讓香港島畀英人，後人稱穿鼻草約。英人無耐就準備發港。英水師船長卑路乍，駕兵船秀路化，載頭等寶星畢拉同英國官員來港。廿五號船首次測量海港，當中包括青洲口。廿六號，眾人喺水坑口上岸。

二十世紀九十年代，香港政府有青洲填海計劃，硫磺海峽會填海，使青洲同香港島連接。之不過，環保組織大力反對，香港政府決定放棄計劃。

航綫
--

硫磺海峽，係西入域多利海口之路。經或由南洋來嘅船，會由呢度入港。南洋過南海，到東博寮海峽，經港島西側，彎入硫磺海峽，然後入港。所英國人叫佢做海道。

家下來往中環同長洲，同埋中環、南丫島嘅渡輪，會經呢度。而上環港澳碼頭、尖沙咀中港碼頭，去澳門、中山同珠海嘅船，亦會經呢度往來。

註
-

1. ↑  饒玖才 (2003年). 《香港地名探索》. 天地圖書有限公司. `{{cite book}}`: Unknown parameter `|isn=` ignored (help)
2. ↑  港府順應民情保留青洲及硫磺海峽　西區填海大削六成 互聯網檔案館嘅歸檔，歸檔日期2005年10月3號，.《香港商報》2000年10月15日
3. ↑  港島西填海變身環保新城 互聯網檔案館嘅歸檔，歸檔日期2020年3月28號，.《星島日報》2000年10月15日
加拿大拆禮物日排隊買嘢嘅人龍
**拆禮物日**caak3 lai5 mat6 jat6（**Boxing Day**，粵拼：bok1 sing1 dei1）喺香港以外嘅華人地方多數叫**節禮日**，係英國同大多英聯邦國家同前英國殖民地響每年12月26號（聖誕第二日）慶祝嘅公眾假期。

傳統
--

香港人叫呢日做「拆禮物日」，係因為香港普遍習慣響呢日拆聖誕禮物，但歐美地方多數響聖誕節正日已經拆禮物。

自從新加坡喺2009年取消咗拆禮物日嘅公眾假期安排之後，香港變成全亞洲唯一一個會放節禮日嘅地方，香港政府對該日假期嘅定義係**聖誕節後第一個周日**。

喺加拿大，節禮日有好多地方以前係法例規定唔准開鋪做生意嘅，但係有啲鋪頭會唔理被人罰錢照開，仲減價吸引顧客，等罰錢都賺得返，所以 ｢節禮日減價｣ 變成咗一種生意綽頭，就算而今好多地方冇咗爾種法例，好多人都仍然會認為節禮日係掃平貨嘅日子，不過佢作為瘋狂購物日嘅地位已經被美國傳入嘅黑色星期五取代。

名
-

香港以前並冇拆禮物日拆禮物嘅傳統，反而有港裔加人曾經以為 Boxing Day 係指應該喺嗰日先拆禮物（非華人會以為 boxing 係指 ｢抌走啲禮物盒｣），所以被傳媒譯咗做節禮日，佢哋可能將節禮日拆禮物嘅做法帶返咗去香港，再演變成 ｢拆禮物日｣ 嘅名。

但係其實並冇人知 Boxing Day 個名點來，不過普遍認為同關心窮人有關，其中一個講法係以前有錢人會喺嗰日送一盒禮物畀自己屋企嘅工人，另一個講法係以前教會嘅捐款箱會喺嗰日開箱，然後啲錢分畀窮人。

攷
-

1. ↑  "Boxing Day was the day for deals until the advent of Black Friday" (加拿大英文). Canadian Broadcasting Corporation. 2020年12月21號 [2019年12月26號]. 喺2022年12月24號搵到.
2. ↑  Lowe, Travis (2018年12月26號) [2018年12月26號]. "Boxing Day isn't all about screaming retail deals" (加拿大英文). Global News. 喺2022年12月24號搵到.
3. ↑  Katz, Gregory (2019年12月26號). "Unpacking Boxing Day: The unclear origins of the post-Christmas holiday". Associated Press. 喺2022年12月24號搵到.

|  |  |
| --- | --- |
| 權威控制 | 
* LCCN: sh2011004257

 |



|  |  |
| --- | --- |
| Stub icon | 呢篇節文係楔位文。歡迎幫維基百科擴寫佢。睇 • 論 • 改 • 歷 |
**新思維**係香港政治組織，2016年1月3號成立，發起人包括前民主黨員黃成智、周奕希、狄志遠等。佢哋嘅定位係香港中間派，主張走「第三路線」。不過組黨冇耐，曾經有一段時間土崩瓦解，越嚟越碎片化。

歷史
--

2015年區議會選舉，新思維派咗幾個人競逐區議會議席，不過有啲人就用獨立身份參選。最後就只係得本身自動當選嘅周奕希連任，其他人就全軍覆沒。周奕希之後喺建制派支持下，做咗葵青區議會副主席，但就唔認自己係新思維黨員，於是有傳佢放棄新思維，換副主席個位嚟坐。周奕希回應話佢係用獨立身份參加新思維活動，不過周氏後來受邀，入咗新界社團聯會做榮譽顧問。

2016年1月，黃成智代表新思維報名參選香港立法會新界東地方選區補選，結果輸咗，連選舉津貼都攞唔到，只係收得返選舉保證金。

2016年香港立法會選舉，新思維選前部署過喺5個地方選區出4條名單，但到真正出選嗰時就得番2隊人出選九龍西（狄志遠）同新界東（廖添誠）。但突然間，出選新界東嘅廖添誠同佢團隊嘅9人喺選前退選，佔新思維總黨員嘅10%，話黨內高層不單只唔鼓勵佢哋出選，重想勸退佢哋，希望集中票源去到民主思路嘅名單。而黨內另一個核心成員黃成智亦都因黨內唔支持出選社會福利界功能界別而退出新思維作獨立參選。結果新思維選前分裂，出師未捷身先死，而唯一打正新思維旗號出選嘅狄志遠名單喺競爭激烈嘅九龍西亦得萬幾票輸咗。

2016年立法會選舉之後，新思維已經好少動作。

2019年，狄志遠走咗去做宏恩基督教學院做副校長，講明唔會再參選。2019年嘅區議會選舉，新思維都冇派人參選，只係得一啲退黨成員（好似黃成智）獨立參選。

2020年，狄志遠同黃俊瑯加入由董建華同梁振英牽頭嘅親中派平台香港再出發大聯盟。

2021年，新思維同民主思路結盟，打算派人參選第7屆香港立法會選舉，結果狄志遠喺社會福利界功能界別以1400票順利當選。

參考
--

1. ↑  新思維成立，狄志遠任創黨主席 互聯網檔案館嘅歸檔，歸檔日期2018年2月27號，. 經濟日報, 2016-01-03
2. ↑  新思維創黨，狄志遠任主席 互聯網檔案館嘅歸檔，歸檔日期2018年1月22號，. 蘋果日報, 2016-01-04
3. ↑  〈政Whats噏：周奕希為區會副主席棄新思維？〉. 《on.cc東網》 (香港中文). 喺2020-04-03搵到.
4. ↑  〈【未選先分裂】新思維兩副主席在內10人退黨 「道不同不相為謀」 | 立場報道 | 立場新聞〉. 《立場新聞 Stand News》 (英文). 原著喺2020-09-29歸檔. 喺2020-04-03搵到.
5. ↑  胡家欣 (2019-04-30). 〈新思維狄志遠任宏恩基督教學院協理副校長 揚言退休不再參選〉. 《香港01》 (香港中文). 喺2020-04-03搵到.

睇埋
--

* 泛民主派
* 建制派

出面網頁
----

* 黃成智狄志遠組「新思維」擬參選
* 新思維黃成智出戰立法會新界東補選

| * 睇
* 傾
* 改
香港 香港政黨 |
| --- |
| **本土派** | 本土民主前線 - 青年新政 |
| **民主派** | 民主黨 - 公民黨 - 人民力量 - 社民連 - 工黨（職工盟） - 街工 - 民協 - 新同盟 - 公專聯 - 土地正義聯盟（自決派） |
| **城邦派** | 香港復興會 - 香港市民黨 |
| **中間派** | 民主思路 - 新思維 |
| **建制派** | 民建聯 - 自由黨 - 工聯會 - 新民黨（公民力量） - 勞聯 - 專業會議 - 經民聯（西九新動力） - 新論壇 - 實政圓桌 - 新界大聯盟 - 港島聯 - 九社聯 - 新社聯 - 專業動力 - 民生圓桌 |
| 睇埋：香港政治、香港立法會、香港區議會、非建制派、抗爭派 |
過底紙，墨一層喺下面
**過底紙**，又叫做**碳紙**（**碳式複寫紙**嘅簡稱），係一張響上面寫字，會印埋落下面嘅紙，係文具一種。過底紙嘅一面黐咗一層乾嘅墨或者色水；一般用蠟黐實。過底紙夾響兩張紙（或文件）之間，喺面頭寫嘢嗰陣，筆尖產生嘅壓力壓咗過底紙嘅墨落去下底張紙度，上面寫乜下面就印乜。

今時今日，獨立一張嘅過底紙（圖）已經好少見。影印機已取代咗佢復印文件嘅功能，不過而家，「過底紙」變咗一式多份嘅文件、收據嘅一部分，好似買嘢畀錢用信用咭，印出嚟嘅一式多份嘅收據，上面嘅資料同個簽名就係靠紙背面嘅墨過落張底度。同過底紙唔同嘅地方就係層墨好厚，可以用好多次，過底文件層墨好薄，一次過。

有人用過底紙嚟實驗藝術，當畫紙咁用同埋裝飾信封。

註
-

1. ↑
2. ↑  〈存档副本〉. 原著喺2007年3月12號歸檔. 喺2007年2月23號搵到.

出面網頁
----

* 過底紙扣人心弦嘅歷史!
* 過底紙點整出嚟

| * 睇
* 傾
* 改
文具 |
| --- |
| 鉛筆 - 炭筆 - 鉛芯筆 - 墨水筆 - 原子筆 - 木顏色 - 蠟筆 - 水筆 - 熒光筆 - 白板筆 - 箱頭筆 - 畫筆 - 毛筆 |
| 擦膠 - 塗改液 - 筆刨 - 鉸剪 - 開信刀 - 墨水 - 墨 - 墨汁 - 墨盒 - 間尺 - T尺 - 蛇尺 - 雲尺 - 三角尺 - 量角器 - 圓規 |
| 橡筋 - 萬字夾 - 魚尾夾 - 魚尾釘 - 釘書釘 - 釘書機 - 撳釘 - 活頁圈 - 打窿機 - 盲公繩‎ - 快勞 - 快勞夾 - 萬能膠 - 膠紙 - 膠紙座 - 膠水 |
| 原子印 - 筆記簿 - 筆袋 - 筆盒 - 過底紙 - 紙鎮 - 標籤機 - 打字機 - 計算尺 - 計數機 - 算盤 |
中華飲食嘅餸菜
**中華飲食**係中華文化嘅重要組成部分之一。佢影響咗東亞地區。菜譜源自中國各個地區同民族嘅菜餚。中國菜嘅特點被總結為：色、香、味、意、形，被稱做國菜五品。按烹飪特點分又可分為：選料、刀工、火候同調味四個方面。

烹飪特點
----

### 選料

中國菜嘅選材好豐富，有一句俗語話：「山中走獸雲中燕，陸地牛羊海底鮮。」幾乎所有可以食嘅嘢，都可以做為中國菜嘅食材。但食材嘅選擇關係到菜品嘅質量。

### 刀工

中國菜對刀工好講究，刀工處理嘅工具主要喺菜刀同砧板，可將原料切成片、絲、條、塊、丁、粒、米茸咁樣，並要求佢大小、厚薄、粗細均勻。有啲原料經廚師嘅刀工後可拼成栩栩如生嘅美麗圖案。

#### 種類

* 切（直刀法）
* 片（橫刀法）
* 剁
* 剞（雕刻圖案）

#### 刀工技巧

* 刻刀法
* 鋸刀法
* 滚刀法
* 反刀法
* 推刀法

### 火候

中國菜喺製作過程中重好講究火候。好似最簡單嘅蒸排骨咁，蒸嘅時間長咗，肉就老咗；時間短咗，肉就未透。

### 調味

常用嘅調料有：醬油、豆豉、辣椒、胡椒、花椒、味精、生粉、醋、白糖、酒、生薑、蒜頭、麻油…

菜系
--

中國菜跟唔同發源地方，分做「四大菜系」：粵菜、蘇菜、川菜同魯菜，有時會計埋閩菜、浙菜、湘菜同徽菜叫「八大菜系」。

### 四大菜系

* 粵菜
* 蘇菜
* 川菜
* 魯菜

### 八大菜系

* 山東料理
* 江蘇料理
* 浙江料理
* 安徽料理
* 福建料理
* 広東料理
* 湖南料理
* 四川料理

煮法
--

### 油系

炒
爆
炸
煎
燴
### 水系

煮
燉
烹
燜
汆
蒸
涮
### 水油混合系

燒
煨
### 火系

烤
燻
醬
扒
### 漬系

醃
溜
滷
### 其他

拌
掛
### 刀工

段
塊
片
條
絲
丁
末
鬆

文化同歷史
-----

優勢同不足
-----
**雪梨港**（英文：**Sydney Harbour**），又叫**悉尼港**、**積臣港**（英文：**Port Jackson**），係澳洲悉尼嘅天然海港。

雪梨港東臨南太平洋，西接巴拉馬打河（流經巴拉馬打市），更因悉尼歌劇院同悉尼港大橋坐落喺度而出名。

歷史
--

1770年，占士曲船長發現咗雪梨港，攞咗好友爵士積臣嘅姓，叫佢做「積臣港」。喺航海日志（英文：Logbook）中，占士曲噉寫：「中午…喺陸地兩三英里外嘅灣裏邊我哋搵到一個好似安全嘅泊位，我叫佢積臣港。」呢次係歐洲人有據可查嘅第一次發現。

悉尼港

地理
--

從地理角度嚟睇，雪梨港係一個谷灣，面積55平方公里，長19公里。河口嘅周長317公里，满潮嗰陣河口嘅容量係5億6千2百萬立方米。

### 島

雪梨港港内有好多島，包括鯊魚島（Shark Island）、克拉克島（Clark Island）、Fort Denison、山羊島（Goat Island）、鸚鵡島（Cockatoo Island）、Spectacle Island、Snapper Island同埋Rodd Island等。

有一啲島因為填海工程，而家成為陸地一部分，包括Bennelong Island、花園島（Garden Island）同埋Berry Island。

參考
--

* McDermott, Peter Joseph (1878-11-06). "Pacific Exploration". The Brisbane Courier (Brisbane Newspaper Company Ltd). p. 5. Retrieved 2008-11-05.


|  |  |
| --- | --- |
| Stub icon | 呢篇澳洲文係楔位文。歡迎幫維基百科擴寫佢。睇 • 論 • 改 • 歷 |
**馬倩宜**（英文：**Happy Ma Sin Yi**，1988年8月26號—）係香港女藝人同健身教練，2016年參選ViuTV選美節目《美選D.n.A》入圍最後八強而開始出名。

簡歷
--

馬倩宜本身係Fitness First健身教練，以前讀沙田循理會白普理基金循理小學（2000年畢業）、基督書院（2005年中五）同埋崇蘭中學（2008年中七），又喺香港大學專業進修學院讀人類營養學及營養治療學深造文憑同埋北愛爾蘭奧斯特大學讀營養學銜接學士課程。

馬倩宜喺2015年6月「全港健美錦標賽」攞「健體小姐」同「華南健身小姐」雙料冠軍，同年10月又喺「新加坡健美邀請賽」代表香港攞冠軍，所以畀中國香港健美總會提名參選「傑出運動員選舉」。佢個孖生細妹馬雪宜亦都係香港健美運動員。

2016年，馬倩宜參選ViuTV選美節目《美選D.n.A》，因為皮膚比較黑同有肌肉線條，而引起觀眾留意。雖然佢入最後八強之後止步，但ViuTV都畀機會佢，喺清談節目《晚吹—男人講嘢》有演出機會。

演出作品
----

### 電視節目（viuTV）

* 2016年：《美選D.n.A》參賽者
* 2017年：《晚吹—男人講嘢》演出者
* 2017年：《開工》主持
* 2017年：《晚吹—書到用時》演出者（第29集）
* 2017年：《Youth有機生活》主持
* 2018年：《G-1格鬥會2》參賽者
* 2018年：《Good Night Show 全民星戰》參賽者

參考
--

1. ↑  〈健體冠軍教路　練肌肉助燒脂〉. 原著喺2014年10月14號歸檔. 喺2017年2月5號搵到.
2. ↑  〈Happy傳授健美秘笈〉. 原著喺2020年3月28號歸檔. 喺2017年2月5號搵到.
3. ↑  "SAMSUNG 2015 Hong Kong Sports Stars Awards - 馬倩宜". 原著喺2016年9月23號歸檔. 喺2017年2月5號搵到.
肉骨茶
**肉骨茶**係一種東南亞（馬來西亞同新加坡）一帶流行嘅小食，之後亦廣傳於中國大陸、台灣、海外華人地區等地。

簡介
--

肉骨茶通常伴白飯或以油炸鬼點湯嚟食
「肉骨」好似佢個名，係以帶肉嘅骨配合中藥煲成嘅湯。而「茶」字就係源自創始人個名「李文地」，因為賣肉骨湯而被顧客叫做「肉骨地」，福建話嘅「地」同「茶」音近，所以後來被叫做「肉骨茶」。小食本身並無茶葉。

肉骨茶混合中藥、香料（包括八角茴香、桂香、丁香、大蒜）同肉排熬製幾個鐘頭嘅濃湯。喺馬來西亞嘅一啲小鎮嘅餐館會加入海參同鮑魚一齊熬製。

肉骨茶通常伴白飯或以油炸鬼蘸湯來食。以醬油、碎紅椒同蒜蓉一齊調味。各類中國清茶通常會隨湯奉上，相信可以清走豬肉嘅油膩。喺馬來西亞，肉骨茶係一道典型嘅早餐菜式。

由來
--

無從考究，但馬來西亞版本嘅由來據說係，清末時期，華人為咗逃離國家嘅動蕩不安，紛紛遠涉重洋來到咗南洋謀生計。嗰時嘅英屬馬來亞（即係今日馬來西亞嘅前身，英國殖民地），英國喺馬來亞搜刮咗好多嘅資源需要運送返英國，喺巴生（離首都吉隆坡30公里）起咗深水碼頭。當時唔少中國百姓由於知識水平唔高，來到馬來亞亦只能夠以勞動賺取人工。喺巴生河谷採挖「錫米」嘅華人，為咗維持長時間嘅體力消耗同適應熱帶地區嘅氣候，需要進補，但佢哋唔捨得買啲昂貴嘅中藥食譜。於是就用豬骨同一啲普遍常用嘅中藥，以及一啲家傳嘅偏方一齊熬成湯，呢個就係最早嘅肉骨茶。當時多來自福建泉州嘅中國人按照家鄉嘅習慣，將藥湯叫做「茶」。肉骨茶唔止好味、營養豐富，重提供所需嘅能量，更加可以抗風濕，又可以耐肚餓，一下就喺勞工間流傳起來。慢慢，肉骨茶就成咗新馬兩地人人鍾意嘅美食。新馬兩個版本係完全唔同，前面嗰種似乎係用肉骨煮藥膳，後面嗰種感覺似湯水多一啲。

變化
--

隨住肉骨茶喺東南亞以至亞洲及世界各地流傳，佢嘅風格亦隨住當時當地嘅華人而有所影響。
常見嘅肉骨茶風味可以分為以下三種：

* 潮州派：又叫海南派，顏色較淺，不過啲湯會用比較多嘅胡椒，所以有較重嘅胡椒味；
* 福建派：又叫鶴佬派，顏色較深，因為會用比較多豉油做調味，所以有較重嘅藥材味；
* 廣東派：加入中國藥酒，以加強佢嘅藥效；

家陣喺新加坡，潮洲派較為盛行，而喺馬來西亞就以福建派較為盛行。

由於伊斯蘭教唔准食豬肉，肉骨茶喺馬來西亞亦出現咗「清真版本」，以雞肉取代豬骨，稱之為「雞骨茶」。而當豬流感爆發期間，由於當地居民因為疫情擴散而對豬肉恐慌，當地食店除咗改賣清真版本之外，甚至會用海鮮來取代豬肉，又或研發出「齋」嘅「肉骨茶」。

參考
--

1. ↑  米蛋 (2010-09-23). 〈肉骨茶可變雞骨茶、羊骨茶喔！〉. 喺2011-11-07搵到. `{{cite web}}`: External link in ``|author=`` (help); Unknown parameter `|langauge=` ignored (`|language=` suggested) (help)
2. ↑  〈黃燕燕：發揮創意推廣至友族　肉骨茶可變雞羊骨茶〉 (中文). 星洲日報. 2010-08-17.
3. ↑  "Chinese Food in Kuala Lumpur" (英文). `{{cite web}}`: Unknown parameter `|trans_title=` ignored (`|trans-title=` suggested) (help)
馬六甲海峽示意圖
**馬六甲海峽**（粵拼：maa5 luk6 gaap3 hoi2 haap6；馬來話：**Selat Melaka**；印尼文：**Selat Malaka**；爪夷文：**سلت ملاک**）係東南亞一條海峽，喺馬來半島南邊、蘇門答臘島嘅北邊，西面連住印度洋嘅安達曼海，東面連住南中國海。呢條海峽狹長，航運繁忙，係世界重要水道。歐洲人叫佢做「遠東嘅十字路口」。

名
-

由於呢條海峽距離馬來半島嘅古代名城馬六甲比較近，所以「馬六甲海峽」嘅名就係噉嚟。

### 所謂「遠東嘅十字路口」

由於馬六甲海峽係歐洲、亞洲、非洲同大洋洲航道嘅十字路口，係太平洋同印度洋嘅緊要通道。尤其係太平洋西邊嘅海邊國家，話去非洲、南亞同西亞嗰邊就絕對經過呢度，所以「遠東嘅十字路口」就係噉嚟。

敘述
--

馬六甲海峽
海峽全長1100km（計埋星加坡海峽）；而闊度方面，西北邊闊，東南邊窄。西北邊最闊嗰度可以去到300幾km，而東南邊最窄嗰度凈係得37公里到，睇落去好似個大喇叭噉。而水深就有25——27米。由於海峽喺赤道地區附近，所以風平浪靜兼有好慢嘅海流。而海底嗰度比較平，基本上冇乜淺灘同暗礁響度，最啱嗮畀20kt級嘅輪船過嚟呢度。而海峽兩邊嘅地勢比較平，而且森林比較多，好似成笪熱帶嘅風光噉。

經濟
--

馬六甲海峽嘅東邊有星加坡嘅世界大港，海運都好繁忙。每年有10幾萬艘船（大多數係油輪）經呢度。而日本從中東嗰邊買石油嘅話，大多數都係從呢度運返去日本國內嘅。假設如估走咗一班船嘅話，過1——2分鐘又有另一部船嚟噉。

有關嘅書
----

* 小学館（編）, 編 (2004). 《日本大百科全書》. スーパーニッポニカProfessional　Win版. 小学館. ISBN 4099067459.
* 大矢雅彦・中村洸 (2004). 〈マラッカ海峡〉. 出自 小学館（編） (編). 《日本大百科全書》. スーパーニッポニカProfessional　Win版. 小学館.

|  |  |
| --- | --- |
|  | 維基同享有多媒體嘅嘢：**馬六甲海峽** |

座標: 2°30′00″N 101°10′00″E﻿ / ﻿2.5°N 101.1667°E﻿ / 2.5; 101.1667
唔好同**帶河路**搞亂。

**大河道**（粵拼：daai6 ho4 dou6）係香港荃灣區一條馬路。條路北至西樓角路（唔包括大河道北）；南至港鐵荃灣西站隔籬一個迴旋處，其中海壩街至西樓角路一段有大河道北天橋喺上面，橋底就有一個掉頭路，條路全長約1,500米。條路畀沙咀道喺中間分成兩截。

交通黑點
----

大河道近沙咀道遊樂場大河道近荃灣街市街
大河道近荃灣街市街一直都係行人交通黑點，嗰度發生過好多單交通意外，最嚴重一單喺1994年2月12號發生，一男子揸住架自動波私家車，懷疑將油門當咗迫力，失控直衝入大河道行車天橋底行人隧道，撞傷33人，車上一女子同埋肇事司機受傷。

大河道行人天橋
-------

路政署起緊一條有蓋行人天橋，夾埋現有嘅天橋系統可以連接港鐵荃灣站同埋荃灣西站。2009年動工以唻，工程進度緩慢，原定2012年初啟用，但係路政署檢驗時發現天橋部份接駁位有裂紋，令開張時間遙遙無期。

2012年10月31號，路政署喺網頁指呢條行人天橋「部份構件的連接位有微細裂紋，復修工程及相關測試正在進行中。」，會喺2013年第一季開放。

經過嘅道路
-----

道路從南向北排，**加粗**嘅係主幹道：

* **荃灣路**
* 海盛路、**楊屋道**
* **沙咀道**
* 海壩街
* **青山公路**
* 西樓角路

鄰近
--

* 馬頭壩道
* 楊屋道
* 荃灣大會堂
* 雅麗珊社區服務中心
* 消費者委員會

攷
-

|  |  |
| --- | --- |
|  | 維基同享有多媒體嘅嘢：**Tai Ho Road** |

1. ↑  路政署 - 主要工程[*失咗效嘅鏈*]
2. ↑  路政署招標
3. ↑  荃灣億元天橋 未啟用現裂紋 原定年初竣工 議員質疑監管不力 互聯網檔案館嘅歸檔，歸檔日期2012年6月10號，.，Yahoo! 新聞香港，2012年6月7號
4. ↑  1.7億元天橋慢工出裂紋，東方日報，2012年6月8號
5. ↑  大河道天橋現裂紋延開放，太陽報 (香港)，2012年6月28號
6. ↑  路政署 - 道路工程[*失咗效嘅鏈*]

出面網頁
----

* 大河道 - Google 地圖